URED ZA REVIZIJU INSTITUCIJA U FBIH IZVRŠIO 101 FINANSIJSKU REVIZIJU | Hayat.ba\nUred za reviziju institucija u Federaciji BiH je u skladu s Planom revizije za 2020/2021., od planiranih 102 izvršio 101 finansijsku reviziju.\nKod 52 subjekta izvršeno je praćenje primjene ranije datih preporuka i analiza mjera preduzetih na osnovu tih preporuka, te je utvrđeno da je došlo do blagog poboljšanja u stepenu realizacije u odnosu na prethodnu godinu.\nNaime, 57 posto preporuka je potpuno implementirano ili je implementacija u toku, 38 posto preporuka nije implementirano, a pet posto preporuka je ocijenjeno kao neprovodivo ili je bez ocjene zbog protoka vremena.\nSve grupe subjekata, osim subjekata koji se revidiraju svake godine, pokazuju stepen implementacije preporuka preko 50 posto. Posebno se ističu zavodi, fondovi i javne ustanove (81 posto) i općine (79 posto). Analiza i ocjena postupanja po preporukama nije vršena kod 49 subjekata kod kojih su revizije ili obavljane prvi put ili je proteklo više od 10 godina od prethodne revizije.\nU revizijama federalnih budžetskih korisnika, većina utvrđenih nepravilnosti odnosi se na neusklađenost poslovanja sa zakonima i drugim propisima, od kojih su najznačajniji: neuspostavljanje Registra budžetskih korisnika u skladu s važećom zakonskom regulativom, nedovoljne aktivnosti na uspostavi interne revizije, netransparentnu raspodjelu i neadekvatan nadzor nad namjenskim utroškom tekućih transfera i naknade zaposlenicima za rad u komisijama na koje nisu obračunati pripadajući porezi i doprinosi u skladu s važećim propisima.\nRevizijama kantona utvrđeno je da nije uspostavljen budžetski nadzor kao inspekcijski nadzor zakonitosti, blagovremenosti i namjenskog korištenja budžetskih sredstava; tekući i kapitalni transferi nisu realizovani u skladu sa zakonima o izvršavanju budžeta i usvojenim programima; finansijski rezultati i ukupno neraspoređeni viškovi rashoda nad prihodima/prihoda nad rashodima kod pojedinih kantona nisu tačno iskazani zbog neevidentiranih pravosnažnih presuda i sudskih rješenja o izvršenju, koje se u najvećem dijelu odnose na tužbe zaposlenika po osnovu prava iz radnih odnosa.\nDugoročne obaveze po osnovu ugovora o kreditima i izdaci po ovom osnovu kod pojedinih kantona nisu tačno iskazani, s obzirom na to da nisu knjigovodstveno evidentirani, ili nisu evidentirani na odgovarajućim pozicijama obaveza i izdataka. Ministarstva finansija u dva revidirana kantona još uvijek nisu uspostavila zajedničku jedinicu za internu reviziju, dok u preostala tri nije obezbijeđena odgovarajuća popunjenost sistematizovanih radnih mjesta u ovim jedinicama.\nKantonalna ministarstva zdravstva i socijalne pomoći nisu donijela ili vladama kantona predložila planove i programe mjera zdravstvene zaštite, kao ni odluke o mjerilima za osiguranje elemenata standarda za investicijsko ulaganje i tekuće održavanje, te informatizaciju zdravstvene djelatnosti.\nIzvršena je i revizija do sada najvećeg broja jedinica lokalne samouprave u jednoj godini, koje su najvećim dijelom rađene 2010. ili ranije. Kod tih su subjekata zbog toga utvrđeni brojni nalazi koji su se odnosili na planiranje budžeta i izvještavanje, uspostavljanje registra budžetskih korisnika i trezorskog poslovanja, godišnji popis imovine i obaveza, provođenje javnih nabavki, raspodjelu transfera, evidentiranje komunalne infrastrukture i drugi.\nKantonalni zavodi zdravstvenog osiguranja ugovaranje zdravstvenih usluga vršili su na osnovu odluka vlada kantona, bez provođenja zakonskih procedura. Zavodi nisu u svim slučajevima poštivali odredbe Zakona o javnim nabavkama u dijelu izrade tenderske dokumentacije i izbora postupka.\nRaspodjela transfera za poticaje u privredi, transfera zdravstvenim ustanovama i poticaja za zapošljavanje je izvršena bez primjene kriterija koji su usvojeni odlukama nadležnih institucija i organa, ili primjenom kriterija koji nisu mjerljivi, zbog čega su pojedini korisnici transfera i poticaja ostvarili veći broj bodova koji su bili opredjeljujući za visinu dodijeljenih sredstava. Također, nisu objavljivani podaci o dodijeljenim transferima i nije osiguran adekvatan nadzor nad namjenskim utroškom realizovanih transfera.\nKod preduzeća u većinskom državnom vlasništvu konstatovana je nedosljedna primjena Okvira finansijskog izvještavanja prilikom sastavljanja finansijskih izvještaja, zbog čega nisu realno iskazana sredstva, obaveze, prihodi, rashodi, te finansijski rezultat, a samim tim i kapital. Zbog značajnosti pogrešnih prikaza koji su bili prožimajući, finansijski izvještaji nisu istinito i fer prikazali finansijski položaj i uspješnost pojedinih preduzeća. Prijem zaposlenika u radni odnos nije vršen u skladu sa Zakonom o radu u dijelu obaveznog provođenja procedure javnog oglašavanja, već su primjenjivana izuzeća shodno Uredbi o postupku prijema u radni odnos.\nImenovanje direktora, upravnih i nadzornih odbora kod preduzeća, zavoda i javnih ustanova se nije provodilo, zbog čega su već duži period na čelu pojedinih institucija direktori vršioci dužnosti, a članovima upravnih i nadzornih odbora i odbora za reviziju je istekao mandat.\nKako bi Ured za reviziju demonstrirao svoju relevantnost i važnost za građane, i revizijama ispratio upravljanje javnim sredstvima u periodu krize, plan se usmjerio na subjekte u Federaciji BiH čije su aktivnosti imale značajniju ulogu u smanjenju negativnih posljedica uzrokovanih pandemijom.\nTako su obuhvaćena kantonalna ministarstva finansija, privrede i zdravstva, te federalne i kantonalne zdravstvene ustanove i zavodi. U pojedinačnim izvještajima u posebnim poglavljima, prezentirani su nalazi u vezi raspodjele sredstava za COVID-19 mjere.\nKod Ministarstva privrede TK nije bilo moguće potvrditi da su dodijeljena sredstva namjenski utrošena u skladu sa Zakonom o subvenciji za ublažavanje posljedica uzrokovanih stanjem nesreće, niti da je budžetska inspekcija izvršila blagovremen i adekvatan nadzor.\nU Ministarstvu privrede ZDK budžetska sredstva za COVID-19 realizovana su samo 58 posto, a u Ministarstva privrede SBK i Ministarstva privrede USK, raspodjela poticajnih sredstava za ublažavanje negativnih ekonomskih posljedica usljed pandemije COVID-19 u iznosu 4.082.675 KM i iznosu 1.442.385 KM nije u potpunosti izvršena uz dosljednu primjenu utvrđenog kriterija koji se odnosi na izmirenje svih obaveza po osnovu javnih prihoda.\nKod četiri federalna ministarstva skrenuta je pažnja na Uredbu o interventnim mjerama za podršku ugroženim sektorima privrede FBiH u okolnostima pandemije COVID-19, s obzirom na to da su ta ministarstva bila nadležna za dodjelu sredstava u ukupnom iznosu od 90 miliona KM.\nRevizijom Izvještaja o izvršenju budžeta FBiH utvrđeno je da u njemu nisu prezentirane sveobuhvatne informacije o planiranim i realizovanim mjerama za ublažavanje posljedica izazvanih pandemijom COVID-19, te je konstatovano da su sredstva namijenjena za ublažavanje negativnih ekonomskih posljedica realizovana svega 18,63 posto (90.934.169 KM) od ukupno raspoloživih sredstava (488.207.999 KM). Ured nije mogao potvrditi da su poduzete sve potrebne aktivnosti s ciljem smanjenja negativnih posljedica izazvanih pandemijom COVID-19.\nRevidirani subjekti dužni su u roku od 60 dana od dana prijema izvještaja dostaviti Uredu za reviziju odgovor o preduzetim radnjama radi prevazilaženja slabosti i neregularnosti koji su identifikovani u revizorskim izvještajima. U zavisnosti od obima, vrste i značaja utvrđenih nepravilnosti, Ured za reviziju će u skladu sa Zakonom o reviziji institucija u FBiH dostaviti izvještaje nadležnim organima za provođenje zakona i drugim nadležnim institucijama.\nParlamentarna komisija odgovorna za reviziju održala je rasprave po objavljenim izvještajima obaveznih revizija u julu 2021., te se uskoro očekuje održavanje rasprava i za ostale revidirane subjekte, na kojima će predstavnici Ureda imati aktivno učešće.\nDo kraja godine, Ured za reviziju pripremit će za Parlament FBiH i javnost Godišnji izvještaj o najvažnijim nalazima i preporukama, koji će obuhvatiti detaljniji pregled najznačajnijih nalaza i datih preporuka za sve izvršene revizije u 2020/2021.\nRevizorski izvještaji dostupni su na linku: www.vrifbih.ba, saopćeno je iz Ureda za reviziju institucija u Federaciji BiH.


ECB ce resavati rizik od fragmentacije evrozone novim alatom\nTanjug 15. juna 2022. 15:47\nFRANKJFURT – Evropska centralna banka objavila je danas da planira kreiranje novog instrumenta za rešavanje rizika od finansijske fragmentacije evrozone, kako bi odagnala strah od nove dužničke krize.\nOdluka je doneta nakon što je ECB iznenadila učesnike na tržištu najavom hitnog sastanka kako bi se pozabavila višim troškovima zaduživanja mnogih evropskih vlada.\n„Pošto je u decembru 2021. pokrenut postepeni proces normalizacije politike, Upravni savet ECB se obavezao da će delovati protiv ponovne pojave rizika od fragmentacije. Pandemija je ostavila trajne ranjivosti u privredi evrozone koje zaista doprinose da prenos normalizacije naše monetarne politike među jurisdikcijama ima neujednačen uticaj“, navodi se u saopštenju ECB-a, prenosi CNBC.\nOvi stavovi su odraz nedavnog porasta prinosa na obveznice tokom protekle nedelje. Posle prošlonedeljnog redovnog sastanka, ECB je najavila agresivnije pooštravanje monetarne politike, ali nije donela nikakve nove mere za podršku visoko zaduženim zemljama u 19-članom valutnom bloku.\nTo je izazvalo izvesnu nervozu među menadžerima koji se bave novcem zbog rizika od finansijske fragmentacije i dovelo je do povećanja prinosa na obveznice, odnosno do višik troškova zaduživanja vlada.\nPrinos na italijanske 10-godišnje obveznice prešao je granicu od 4,0 posto ove nedelje, a jedan ekonomista je rekao da bi takvi nivoi „mogli na kraju da se pretvore u problem“ za tu južnu evropsku zemlju.\nKako bi se uhvatila u koštac s ovim problemima, ECB je danas odlučila da primeni fleksibilnost kod reinvestiranja prihoda od dospelih obveznica iz njenog PEPP portfelja hitnih kupovina, i saopštila da će tražiti od svog tima da „ubrza završetak predloga novog anti-fragmentacionog instrumenta”.\nPrinosi na obveznice evrozone pali su jutros nakon neočekivane najave hitnog sastanka. Istovremeno, evro je ojačao i trgovao se na višem nivou prema američkom dolaru zbog očekivanja da bi ECB mogla da uvede mere koje će obezbediti da se izbegne finansijska fragmentacija.


MREL - CBCG\nHome Ključne funkcije Sanacija kreditnih institucija MREL\nDirektiva 2014/59/EU o uspostavljanju okvira za oporavak i sanaciju kreditnih institucija (BRRD) pruža zajednički režim sanacije u EU koji omogućava nadležnim organima za sanaciju da se bave i kreditnim institucijama koje propadaju, kao i obezbjeđivanje saradnje između organa za sanaciju matične države (eng. home authority) i države domaćina (eng. host authority). Da bi se izbjeglo da kreditne institucije strukturiraju svoje obaveze na način koji ometa efikasnost instrumenta interne sanacije ili drugih instrumenata za sanaciju, i da bi se izbjegao rizik od urušavanja finansijske stabilnosti ili naglog izvlačenja depozita iz kreditne institucije, Zakon o sanaciji kreditnih institucija (kao i BRRD) zahtijeva da kreditne institucije konstantno ispunjavaju adekvatni nivo minimalnog zahtjeva za regulatornim kapitalom i kvalifikovanim obavezama (MREL). Ovaj zahtjev određuje Centralna banka na individualnoj osnovi na osnovu kriterijuma utvrđenih u Zakonu o sanaciji kreditnih institucija kao i na osnovu podzakonskih akata.\nOdređivanje nivoa MREL-a na osnovu minimalnih kriterijuma takođe zahtijeva od Centralne banke da procijeni pitanja koja se uzimaju u obzir ili u određivanju prudencionih regulatornih zahtjeva ili u odlukama supervizorske funkcije vezano za individualne slučajeve, poput stepena gubitaka koji bi kreditne institucije ili grupe trebale biti u stanju pokriti ili profil rizika, poslovni model i sistemsku važnost.\nCentralna banka procjenjuje iznos MREL-a potreban za pokrivanje gubitaka i, gdje je potrebno, dokapitalizacije kreditne institucije nakon sanacije, što bi trebalo biti povezano sa zahtjevima kapitala na načelu stalnosti, budući da bi kreditna institucija treba biti u stanju imati i kapital koji joj treba da posluje u skladu sa važećom regulativom.


Utisci Šapčana - Glas Podrinja\nPrvo polufinalno veče Beovizije održano je u sredu, 27. februara. Od 12 takmičara, izabrano je 6 koji su se plasirali u finale. Nažalost, naši sugrađani i njihov bend Funked Up sa pesmom "Zašto da se ne desi" nisu prošli u\nProtekle srede bili smo u Studiju RTS-a na Košutnjaku da podržimo naše sugrađane u takmičenju i prilici da predstavljaju Srbiju na Evroviziji u Tel Avivu. Prvo polufinalno veče proteklo je u dobroj atmosferi i prijatnom druženju. Pre početka nastupa, imali smo priliku da se fotografišemo sa izvođačima i zaključimo da imaju samo pozitivnu tremu jer, kako kažu, na nastupe su već navikli. Izvesno je da su izvođači bili bolje ugošćeni nego novinari, koji su imali kritike na račun organizacije. Predstavnici medija nisu imali priliku da prisustvuju samim nastupima i u bekstejdžu razgovaraju sa izvođačima, kao ni da fotografišu, pa smo ostali uskraćeni za doživljaj atmosfere iz prve ruke.\nŠabački bend otvorio je Beoviziju nastupajući pod glasačkim brojem jedan, sa pesmom "Zašto da se ne desi" u fanki ritmu, podsećajući na stil Dina Dvornika i Olivera Mandića. Reakcija publike, po impresijama samih izvođača, nadmašila je očekivanja i nadoknadila razočarenje zbog neprolaska u finale. Razgovarali smo sa članovima našeg benda nakon nastupa i napetog glasanja i razmenili utiske.\n-Mi smo pozitivnog duha i tako će i ostati. Ušli smo u takmičenje bez ikakvih očekivanja, nismo želeli da kalkulišemo ko će proći, a ko ne. Pesme ostalih kandidata su zaista kvalitetne i želimo svim kolegama da se što bolje plasiraju. Imamo veliku želju za daljim radom. Važno nam je da se naša pesma sluša, jer je cilj svega ovoga dobra zabava i pozitivna energija, rekao je Lazar Popović, basista benda Funked Up.\nMladi sastav benda planira promociju svoje prve pesme, kao i spot, a kako kažu, okosnica njihovog benda su svirke uživo, pa će svakako redovno nastupati.\n-Pesma je posebna po energiji koju nosi, stilski je jedinstvena i mi mislimo da treba biti drugačiji, uneti neku različitost. Ovom pesmom smo želeli da podelimo pozitivnu energiju kojom zračimo, sve u svemu, da se svi koji je slušaju dobro zabave, kaže Uroš Stojanović, gitarista ovog benda i dodaje da je imao veliku podršku prijatelja i saradnika.\n-Želeo bih da se zahvalim našem timu, stilisti Vladimiru Dikrupskom, firmi Beo Rol, Union Mz, kao i Gradu Šapcu koji je od samog početka bio uz nas, a ne bih izostavio ni "Televiziju Šabac" i "As" i ekipu "Glasa Podrinja". Takođe, veliku podršku imao sam od direktorke i rukovodilaca Centra za socijalni rad Šabac gde sam zaposlen, bez njihovog razumevanja sve bi ovo bilo mnogo teže ostvariti, rekao je Uroš.\nU finalu Beovizije, održanom u nedelju, takmičilo se 12 izvođača, a pobednica je Nevena Božović sa pesmom "Kruna", kojom će predstavljati Srbiju na takmičenju za pesmu Evrovizije u Tel Avivu 14. maja.


Nokia kupuje Navateq\n04.10.2007. / 17:59\nHELSINKI,Finski proizvodjač mobilnih telefona “Nokia” objelodanila je svoje namjere da kupi kompaniju “Navteq” za 8,1 milijardi dolara, specijalizovanu za izradu digitalnih geografskih mapa i pratećih navigacijskih podataka.\nPrema najavama, “Nokia” će platiti 78 dolara za svaku akciju kompanije “Navteq”, što predstavlja do sada najveću akviziciju finskog telekomunikacionog giganta. Očekuje se da će se prodaja navigacionih uredjaja utrostručiti na 12,8 milijardi dolara do 2010. godine. Kao rezultat ove akcizicije može se očekivati i intenzivnije implementiranje naprednih navigacionih opcija u budućim generacijama mobilnih telefona visoke klase, ali i ostalim uređajima.\nKupovinom kompanije “Navteq”, “Nokia” će doći u posed digitalnih mapa u 69 zemalja svjeta, što će joj omogućiti da postane pravi konkurent kompaniji “TomTom” na tržištu navigacionih uređaja.\nU izjavi za javnost predstavnici finske kompanije su istakli da su lokacijske usluge jedan od temelja njihove strategije razvoja usluga Interneta. Ujedno je objavljeno da će “Navteq” nastaviti da podržava svoje postojeće korisnike, te da će nastaviti da posluje kao nezavisna kompanija unutar finskog giganta.\nPreuzimanje kompanije “Navteq” od strane finskog telekomunikacionog giganta trebao bi da se okonča do kraja prvog tromesečja 2008. godine.


Već 10 dana lažni i nekvalitetni med se povlači sa tržišta\nTanjug 22. februara 2021. 13:19\nBEOGRAD – Povlačenje proizvoda koji ne ispunjavaju parametre kvaliteta da bi bili med, koji se upotrebljeva kao namirnica u ishrani, traje već 10 dana, navode za Tanjug iz Veterinarske inspekcije Ministarstva poljoprivrede.\n„U toku službenih kontrola proizvođača i distributera meda na tržištu Srbije, utvrđeno je da med određenih proizvođača ne ispunjava zahteve kvaliteta koji su propisani Pravilnikom o kvalitetu meda i drugih proizvoda pčela“, navodi se u pisanoj informaciji.\nVeterinarska inspekcija ističe da se ne radi o nebezbednom, već proizvodu koji ne ispunjava parametre kvaliteta.\n„U skladu sa ovlašćenjima, biće podnete odgovarajuće prijave, a informacija o utvrđenom stanju je već prosleđena drugim nadležnim organima i inspekcijama radi preduzimanja mera iz njihove nadležnosti“, navela je Uprava za veterinu.\nPredsednik Saveza pčelarskih organizacija Srbije (SPOS) Rodoljub Živadinović u izjavi za Tanjug kaže da se ovakva važna akcija nikad se do sada nije dogodila u Srbija, jer su istovremeno angažovani svi nadležni organi, veterinarska inspekcija, tržišna inspekcija, policija, uprava kriminalističke policije, poreska policija i sanitarna inspecija.\n„Prema našim saznjanjim, veterinarska inspekcija je uzela preko 150 uzoraka meda na terenu. Po prvi put se u svim uzorcima utvrđuje autentičnost meda, to jest poreklo šećera u medu. Tako se otkrivaju i veoma vešti falsfikati, koji inače prolaze standardne analize“, rekao je on.\n„Prema našim informacijama tokom kontrola nađen je kako falsifikovani med, koji dominira, tako i pravi med koji ima poremećene faktore kvaliteta iz razloga preteranog grejanja ili čuvanja pre stavljanja u promet“, rekao je on.\n„Ipak pojava takvog meda prilikom kontrole je simbolična pojava, a u 99 posto slučajeva veterinarska je otkrila falsifikovani med, u rasponu od totalnih falsifikata koji nisu videli pčelu, do medova kojima je dodata značajna količina šećera“, rekao je on.\n„Zahvaljujemo predsednici Vlade Srbije i ministru poljoprivrede koji podržavaju akciju, jer bez njih ne bi došli do ovakvih rezultata“, zaključio je Živadinović.


Kako je naveo Kulit na konferenciji za novinare, dron je stigao sa teritorije Idliba koju kontrolišu nezakonite oružane formacije, preneo je Sputnjik.\nPrema njegovim rečima, PVO sistem "Pancir" je u vazduhu uništio cilj koji je bio udaljen baze.\nU navedenom incidentu niko nije povređen niti je naneta materijalna šteta.\n"Ruski Centar za mirenje zaraćenih strana poziva komandire nezakonitih oružanih formacija da prekinu sa oružanim provokacijama i počnu da rešavaju probleme u područjima koje oni kontrolišu", dodao je zamenik rukovodioca Centra.\nRusija tvrdi: Teroristi žele da insceniraju HEMIJSKI NAPAD u Siriji


Bekfleš i Družina sinjeg prstena - oradio.rs\nNakon objavljivanja albuma "Braća" a pre nastupa na Exit festivalu, porazgovarali smo sa ekipom Bekfleš i pitali ih da vam preporuče knjigu. Sa njima je bio i Ničke. Koliko je ovo bila pametna ideja, procenite sami.\nKnjiga nedelje po preporuci grupe Bekfleš:\n"Ja sam pročitao dosta knjiga, ali najbolja za sad mi je Stari zavet zato što je jako tvrdo. Nisam još pročitao Novi zavet, al' čujem da je mnogo mekše. Videćemo. Možda naprave dobru foru. Trejler je izašao. Drugi deo Starog zaveta, Novi zavet. Infinity war."\n"Ja volim Sinji galeb. Ima brodova, ima ostvra, ima ptica, ima druženja. To je sve što ja volim. To druženje mi je najjače od svega. Družina sinjeg prstena! Čitajte Sinji galeb, možete i Peru Kvržicu, to je isto super. U jednoj knjizi dobiješ obe, to sam ja čitao u osnovnoj još."\nDružina sinji galeb roman je Tone Seliškara koji opisuje svakodnevnicu grupe dečaka na Galebovom ostrvu i uzbudljivu avanturu u koju upadaju kada odluče da ostvare svoje mladalačke snove.\nSrpski rep za srpsku novu godinu\nVeče srpske nove godine u Fričijevom Think Thank studiju će proteći u duhu srpskog repa!


"Termometalu" iz Ade uručen sertifikat sistema kvaliteta ISO 9001\nPreduzeću za izradu opreme i termičku obradu metala "Termometal" uručen je sertifikat sistema kvaliteta ISO 9001. Vlasniku i direktoru "Termometala" Jožefu Mičizu sertifikat je uručio predstavnik beogradske Agencije za sertifikaciju "Tuv Rheinland Intercert" Zoltan Varga.\nU pogonima "Termometala", za domaće i inostrano tržište, proizvodi se poljoprivredna mehanizaicja i delovi za poljoprivredne mašine. Ovde se prave rotacioni sakupljači sena "sunce", dve vrste rotacionih kosačica, rezervni delovi za kombajne, sejalice, prese, rasipače mineralnog đubriva, noževi za freze, a prema specijalnim zahtevima poručioca izrađuju se delovi za poljoprivrednu mehanizaciju i drugi metalni proizvodi.\nDirektor i vlasnik "Termometala" Jožef Mičiz ističe da je u prošloj godini ostvaren ukupan promet 4 mil EUR, od čega je 58% izvoza uglavnom na nemačko tržište, a ostali deo proizvodnje je plasiran na domaćem tržištu.\n- Ove godine plan nam je da sa istim brojem zaposlenih povećamo produktivnost za 20%. Poboljšanju produktivnosti treba da doprinesu i nove investicije od 500.000 EUR u nove tehnologije, koje kod nas još nisu prisutne, a još 300.000 EUR odnose se na investiranje u druga poboljšanja u procesu proizvodnje - kaže Mičiz.\nStopa softverske piraterije u Srbiji u 2007. godini 76%\nStopa softverske piraterije u Srbiji u 2007. godini bila je 76% i zbog toga je država pretrpela gubitak od 72 mil USD.\nMenadžer za zaštitu intelektualne svojine "Microsoft" Miša Ognjanović rekao je, na osnovu rezultata međunarodne studije analitičke kuće IDC, da su to gubici uglavnom zbog nenaplaćenog poreza.\nOn kaže da je stopa softverske piraterije u Srbiji u 2007. opala za 2% i istakao da u 2008. očekuje veći pad, zato što su poreski organi započeli veliku akciju suzbijanja korišćenja ilegalnog softvera u preduzećima.\nDirektor "Microsoft" u Srbiji Dejan Cvetković je ocenio da je za borbu protiv piraterije važno to što je sudija Okružnog suda u Beogradu u maju odredio pritvor dvojici osumnjičenih za uličnu prodaju piratskih diskova. Poreski inspektori su, kako je istakao Cvetković, u maju zaplenili više od dve hiljade diskova sa piratskim igrama, filmovima i muzikom.\nU Srbiji, kako je rečeno, piratsko korišćenje softvera nije krivično delo, već privredni prestup te je zato u nadležnosti poreske uprave.\nPrema međunarodnoj studiji o pirateriji u 2007. godini, koju je predstavila "Business Software Alliance" (BSA), najveća stopa piraterije u zemljama jugoistočne Evrope je u Crnoj Gori - 83%.\nU Rumuniji, Bugarskoj, Bosni i Hercegovini, i Makedoniji učešće softverske piraterije je 2007. godine bilo 68%, a u Hrvatskoj 54%.\nU svetu je 2007. godine, prema studiji, stopa piraterije smanjena za svega 3 procentna poena, na 35%, na šta je uticao porast broja prodatih računara u zemljama "visoke piraterije" - Indiji, Kini i Brazilu. Učešće piratskih među ukupno prodatim programima najviše je opalo u Rusiji - 7%.\nNBS zaoštrava monetarnu politiku\nViceguvernerka Narodne banke Srbije Diana Dragutinović kaže da je u ovom trenutku izvesno zaoštravanje monetarne politike, kako bi inflacija bila pod kontrolom.\nNa predstavljanju izveštaja o inflaciji, Dragutinovićeva je navela da će se NBS truditi da na kraju godine bazna inflacija bude na gornjoj granici ciljanog raspona za ovu godinu, odnosno na šest odsto.\nOna je istakla da to znači da je u narednom periodu povećanje referentne kamatne stope verovatnije nego njen pad ili zadržavanje na nepromenjenom nivou od 15,25 odsto. "To ne znači da će ona biti povećana sutra, mi treba da odlučimo na osnovu situacije koja je data u Izveštaju o inflaciji, kada i za koliko, ali povećanje je izvesno", naglasila je Dragutinovićeva.\nPrema njenim rečima, centralna banka kontrolisaće baznu inflaciju onako kako jedino može - monetarnom politikom, i bilo bi lakše kada bi imali pomoć fiskalne politike i privremenu pomoć države "u smislu kontrole pojedinih cena".\nDirektor Sektora NBS za ekonomske analize i istraživanja Branko Hinić je ukazao da je u prvom tromesečju ove godine bazna inflacija bila iznad gornje granice ciljanog raspona - na sedam odsto, a njeni ključni faktori bili su rast cena hrane i inflatornih očekivanja, rast uvozne inflacije i pozitivan proizvodni jaz.\nOn je naveo da je, zaključno sa martom, godišnji rast cena hrane i bezalkoholnih pića bio 25,2 odsto, što je dvostruko brže od rasta potrošačkih cena, a takav duplo brži rast beleže samo još Bugarska i Makedonija.\nPrema njegovim rečima, sredinom 2006. godine cene hrane u Srbiji bile su na nivou od 67 odsto proseka EU, a krajem prošle godine dostigle su 83 odsto. Hinić je naveo da je u prva tri meseca dinar oslabio za 4,5 odsto, ali je posle povećanja referentne kamatne stope krajem marta i u aprilu usledilo jačanje domaće valute.\nUticaj deviznog kursa na cene osam puta je jači tokom slabljenja nego tokom jačanja dinara - jedan odsto slabljenja rezultira na dugi rok porastom cena od 0,89 odsto, a jedan odsto jačanja dezinflacijom od samo 0,11 odsto, objasnio je on.\nIkarbus prodat ruskom Avtodelu\nDirektor Ikarbusa Srećko Nijemčević izjavio je da bi u naredne dve do tri nedelje trebalo da bude potpisan ugovor o prodaji te fabrike ruskoj kompaniji Avtodel servis.\n"Pregovori sa jedinim ponuđačem na tenderu za Ikarbus su ušli u završnu fazu i u najkraćem roku će biti završeni", kazao je on i dodao da ruska kaompanija iz Uljanovska planira da pored više od 700 zaposlenih u Ikarbusu zaposli još 500 novih radnika.\n"Investicije i cena za prodaju Ikarbusa su poznati, ali nemam ovlašćenje da ih kažem. Za objavljivanje tih podataka zadužena je Agencija za privatizaciju", naveo je.\nNijemčević je rekao i da je plan ulaganja koji je ruska kompanija ponudila u potpunosti prihvaćen i da su sindikati Ikarbusa potpisali protokol kojim su prihvatiti socijalni program.\nNa tenderu za beogradskog proizvođača autobusa Ikarbus ponuđen je manjinski paketa od 39,22 odsto kapitala, odnosno 149.624 akcije kompanije, nominalne vrednosti 600 dinara po komadu.\nPrema uslovima tendera, ponuđač je bio obavezan da ponudi cenu za sve akcije Ikarbusa, jer će Akcijski fond posle potpisivanja Ugovora o prodaji uputiti poziv svim preostalim pojedinačnim akcionarima koji poseduju 60,7 odsto akcija, da se pridruže prodaji.\nIkarbus je na Beogradskoj berzi objavio da u prvih šest meseci ove godine planira prihod od 2,4 milijarde dinara, što je tri puta više nego u celoj prošloj godini. Do 12. maja ostvareno je 1,13 milijardi dinara, naveli su u kompaniji.\nPrihodi Ikarbusa prošle godine su iznosili 808,78 miliona dinara, a rashodi su bili 1,39 milijardi dinara. Ikarbus je 2007. poslovao sa gubitkom od 517 miliona dinara, što je gotovo osam puta više nego 2006. godine.


CVIJANOVIĆKA NI SEBI SAMOJ NE VJERUJE: 'Izbori nisu pokradeni' | Slobodna Bosna\nCVIJANOVIĆKA NI SEBI SAMOJ NE VJERUJE: "Izbori nisu pokradeni"\nPredsjednica Republike Srpske Željka Cvijanović izjavila je u Narodnoj skupštini da je u okviru ustavne strukture BiH tokom nasrtaja i udara najviše stradala Republika Srpska sa svojim ovlaštenjima, ali isto tako sa kaznama kojima su iz tog perioda najviše bili podvrgnuti ljudi iz SDS-a.\nTokom skupštinske rasprave o Informaciji o neustavnoj transformaciji dejtonske BiH i uticaju na položaj i prava Republike Srpske, Cvijanovićeva je rekla da je netačna priča opozicije kako ništa u ovoj informaciji ne valja zato što u ovom dokumentu postoje fakti koji su se dešavali u ustavnoj strukturi u okviru BiH, a u okviru tih nasrtaja i udara najviše je stradala Republika Srpska.\nCvijaniovićeva je navela da je u priči o etiketiranju malo reći kroz šta je sve prošao SDS u tom periodu.\n- Nije vama SNSD i ova Narodna skupština dala takvu etiketu, već upravo stranci koji su se vama bavili onako kako su se bavili - istakla je Cvijanovićeva.\nOna je rekla da su mnoge stvari iz ove informacije na koje reaguje opozicija citati koji su fakti iz proteklog perioda koji se ne mogu zanemariti.\n- Hoćete da kažete da ne trebamo mi citirati ono što kaže Kasim Trnka kada su tu jasno postavljeni orijentiri cijele bošnjačke politike prema ovoj BiH u kojoj ona može biti dobra samo prema njihovoj mjeri - dodala je Cvijanovićeva.\nOna je podsjetila da je opozicija mnogo puta tokom redovnog mandata u Savjetu ministara govorila da ne može da podrži neko pitanje u Sarajevu, da se ratifikuje neki sporazum uz obrazloženje da ne žele da se Republika Srpska zadužuje.\n- Sada kada opozicija nema redovan mandat, kada je 13 mjeseci prošlo od održanih izbora, priča kako treba da se deblokira rad parlamenta BiH da bi pomogao da dođu do kreditnih sredstava koji su kao bitni za razvoj cijele BiH. To je licemjerno - istakla je Cvijanovićeva.\nPrema njenom mišljenju, nikakav novac ne treba opoziciji, to je samo pokriće da se gore deblokira djelimično proces.\n- Mi znamo šta iza toga stoji - rekla je Cvijanovićeva.\nOna je istakla da se ne mogu mijenjati pravila koja definišu kapacitet Republike Srpske i ne mogu se svoditi na nešto što je ispod jedne trećine, zato što je to udar na Republiku Srpsku.\nOna je rekla da su netačne tvrdnje opozicije da su protekli izbori pokradeni.\n- Izbori nisu pokradeni. Opozicija kada gubi izbore nastoji da traži izmjene Izbornog zakona - rekla je Cvijanovićeva.\nCvijanovićeva je upitala kako je moguće da su izbori pokradeni kada neko pobijedi sa 70.000 razlike glasova.


Boing Boing leti za Jagodinu\n21.10.2015 Boing Boing leti za Jagodinu\nIvan Bekjarev predsednik žirija\nOmladinska scena pozorišta “Janko Veselinović” iz Bogatića , sa predstavom “Boing Boing” u režiji Ivane Terzić, uvrštena je u zvaniči program međunarodnog omladinskog festivala DOPS koji će se od 26. do 31. oktobra održati u Jagodini.\nU konkurenciji više od četrdeset omladinskih pozorišta iz zemlje i regiona, koliko ih se prijavilo za festival, selektor Dejan Cicmilović je odlučio da komedija Marka Kamelotija u izvođenju naših mladih glumaca uzme učešće u ovoj značajnoj smotri dramskog stvaralaštva. Ciljevi festivala su negovanje i razvoj pozorišne umetnosti, afirmisanje stvaralaštva dece i mladih u svetu pozorišta. Pored pozorišta iz Bogatića nastupiće i pozorišta iz Beograda, Strumice, Sremske Mitrovice i Smederevske Palanke. Odluke o najboljim ostvarenjima doneće žiri u sastavu : Ivan Bekjarev -glumac, Nada Blam -glumica ,Violeta Jovanovic dekan -Fakulteta pedagoških nauka u Jagodini.\nU godini kada pozorište Janko Veselinović slavi 65 godina postojanja , ovo je još jedan dokaz kvalitetnog i kontinuiranog rada. Tim povodom vas pozivamo da u subotu 24.10 2015.godine u 20:00 h prisustvujete izvođenju predstave “Boing Boing” i na taj način date podršku našim mladim glumcima pred nastup u Jagodini.\nPozorište “Janko Veselinović“ Bogatić\nVi ste posetilac br: 15 841 474


Naslovna Info Srbija Novih 100.000 vaučera za odmor u Srbiji na šalterima Pošte nakon praznika\nOvo će biti peta godina kako Vlada građanima dodeljuje vaučere za odmor u Srbiji i to „pravo“ je, do sada, iskoristilo skoro 400.000 ljudi.\nPrva lista ugostiteljskih objekata koji će primati turiste sa vaučerima Vlade Srbije biće objavljena 31. decembra, a svi oni koji žele da odu na odmor u Srbiji sa popustom od 5.000 dinara mogu da se prijave prvog radnog dana na šalteru najbliže Pošte, pišu „Večernje novosti“.\nOvo će biti peta godina kako Vlada građanima dodeljuje vaučere za odmor u Srbiji i ovo pravo je, do sada, iskoristilo skoro 400.000 ljudi. Ove godine je svih 100.000 vaučera preuzeto do aprila, pa je Vlada odobrila dodatnih 20.000 koji su, takođe, „planuli“ do kraja tog meseca.\n„Večernje novosti“ podsećaju da se vaučer ne može koristiti na teritoriji Beograda i Novog Sada i njime se ne mogu plaćati ishrana, piće, zdravstvene i druge usluge i boravišna taksa, već samo usluga smeštaja.\nkako do besplatnih vaučera\nVaučeri za smeštaj u Srbiji\nPrethodni tekstSvečano otvaranja klizališta u ponedeljak (30.12.)\nAko imate akcije aerodroma uskoro vam leže novac


Obrazovanje â€“ ključni resurs za društveno-ekonomski razvoj\nŽarko Obradović, ministar prosvete i nauke za Šesti bilten o socijalnom uključivanju\nStrateški prioritet Srbije je uključenje u Evropsku uniju. Ostvarenje ovog cilja zahteva neophodne promene koje treba da dovedu do ubrzanog društveno-ekonomskog razvoja naše zemlje, poboljšanja materijalnog položaja svih socijalnih grupa, porodica i svakog pojedinca. Znanje i obrazovanje su ključni resursi u ostvarenju ovog zadatka. Da bismo mogli da se razvijamo i primenjujemo nove tehnologije i time povećavamo zaposlenost, potrebno je da posedujemo neophodna znanja i da povećamo nivo obrazovanja našeg ukupnog stanovništva, posebno mladih generacija. Samo obrazovana Srbija može izboriti svoje ravnopravno mesto u modernoj Evropi.\nDa bi obrazovanje u pravom smislu i u punoj meri bilo pokretačka snaga u procesu transformacije našeg društva, opredelili smo se da unapredimo i modernizujemo naš obrazovni sistem. Stvaranje osnove za unapređenje obrazovanja obezbeđeno je usvajanjem četiri strateška zakona – o osnovama sistema obrazovanja i vaspitanja, o predškolskom vaspitanju i obrazovanju, o udžbenicima i drugim nastavnim sredstvima i o učeničkom i studentskom standardu. Ova zakonska osnova omogućava realizaciju tri međusobno povezana cilja: unapređenje dostupnosti i pravednosti, povećanje kvaliteta i poboljšanje efikasnosti, koji čine bazne ciljeve razvoja našeg obrazovnog sistema. Primenom ovih zakonskih rešenja, kao i mera i aktivnosti koje su na osnovu njih preduzete, u kratkom roku ostvareni su bitni rezultati.\nDostupnost i ravnopravnost u obrazovanju unapređeni su kroz povećanje obuhvata dece institucionalnim predškolskim vaspitanjem i obrazovanjem, posebno dece iz osetljivih grupa (dece sa smetnjama u razvoju, romske dece, dece iz socio-ekonomski ugroženih sredina), kao i produženjem ranije uvedenog obaveznog i besplatnog pripremnog predškolskog programa za svu decu u godini pred polazak u školu, sa šest na devet meseci.\nOd prošle godine započeli smo i sa realizacijom projekta besplatnih udžbenika – u prethodnoj godini obezbeđeni su besplatni udžbenici za prvi razred, a od ove školske godine to je prošireno i na udžbenike za drugi razred. Konačni cilj je da svi uzrasti dece u osnovnim školama dobijaju besplatne udžbenike, čime ostvarujemo ideju besplatnog školstva.\nDostupnost obrazovanja poboljšali smo i uvođenjem Interneta u sve škole. Ravnopravnost u obrazovanju se posebno ostvaruje i kroz proces inkluzije dece sa invaliditetom i smetnjama u razvoju i dece iz ugroženih društvenih grupa u redovnoj školi (pri čemu se posebna pažnja posvećuje deci iz porodica sa niskim socijalnim statusom i Romima).\nZa Srbiju je veoma važno da zadrži socijalnu dimenziju u obrazovanju, da obezbedi jednake šanse za sve, bez obzira na imovinski status i poreklo. Država mora da održi i unapredi besplatno osnovno i srednje obrazovanje, da obezbeđuje besplatne udžbenike, kao i da podstiče školovanje na višim stepenima obrazovanja. Samo tako možemo povećati broj obrazovanih građana u ukupnom stanovništvu i postati ekonomski prosperitetno, socijalno stabilno i demokratski razvijeno društvo, spremno i sposobno za evropske integracije.\nPovećanjem dostupnosti i kvaliteta obrazovanja, odnosno povećanjem broja obrazovanih ljudi sa adekvatnim znanjima i veštinama, Srbija čini značajan korak u pravcu smanjenja siromaštva. Kroz obrazovanje se stvaraju bitni uslovi za obezbeđenje posla i egzistencije, bez obzira na starosnu dob, a posebno za deo stanovništva iz marginalizovanih i socijalno ugroženih grupa. Istovremeno, veće zaposlenje smanjuje pritisak na socijalne fondove, što pospešuje ukupnu društvenu efikasnost.\n6. bilten o socijalnom uključivanju - mart 2011.


Suština politike koju vodim je da Srbija bude nezavisna i slobodna zemlja! NEĆE STRANCI DA ODLUČUJU - Informer Ad\n13:54 Politika 2\nPredsednik Srbije i lider SNS Aleksandar Vučić, objavio je video na svom Instagram nalogu, uz koji je napisao da je suština politike SNS da Srbija bude nezavisna i slobodna zemlja\n- Suština politike Srpske napredne stranke, stranke koju vodim, je da Srbija bude nezavisna i slobodna zemlja, u kojoj neće stranci da odlučuju - napisao je Vučić uz video objavljen na Instagram nalogu avucic.\nOn je dodao i da se Srbija nalazi na evropskom putu.\n- Da, mi se nalazimo na evropskom putu, ali odluke donosimo mi, a ne bilo ko drugi. Ni iz Evrope, ni iz Amerike, ni iz Rusije, ni iz bilo koje druge zemlje - napisao je predsednik Vučić.\nSNS Aleksandar Vučić Stranci politika\nHoće li Zelenovićev advokat da odgovara zbog nasilja tokom nezakonite blokade puta kod Šapca?\nMoje mišljenje je da je Akeksandar Vučić jedan od najboljih srpskih političara u poslednjih nekoliko decenija i čovek koji je svojim neumornim radom preporodio Srbiju u unutrašnjoj i spoljnoj politici. Dakle, verujem da on treba da nastavi sa svojim radom i da se ponovo kandiduje za predsednika Srbije bez obzira na brutalne pritiske koje trpi i on i njegova porodica jer, kako i sam često govori, predaja nije opcija. Iza njega je većinski srpski narod, a i građani Srbije, i to je vredno svakog ličnog žrtvovanja u borbi za prosperitet, nezavisnost i slobodu Srbije. Sigiran sam da će on razumeti tu poruku većinske Srbije.\n@Baća - Sve dok nase vojske ne bude na kosovo i metohiji nismo slobodni


Tanjug 17. aprila 2021. 14:16\nMOSKVA – Dva ruska ratna broda prošla su danas kroz Bosfor, čime je Moskva, zajedno sa još 15 manjih brodova koji su uplovili u Crno more, pojačala svoje pomorsko prisustvo u tom regionu, u trenutku pogoršanih odnosa sa Zapadom i Ukrajinom.\nDva desantna broda klase „Ropuča“ iz ruske Severne flote, prešla su Bosfor danas, a očekuje se da će još dva takva plovila, ovog puta iz ruske Baltičke flote, uskoro preći moreuz, potvrdio je Rojtersov izveštač iz Istanbula.\nNovinska agencija RIA danas je izvestila da je 15 manjih brodova iz sastava ruske Kaspijske flotile završilo svoj prelazak u Crno more u okviru vežbe.\nKao dodatni znak pojačanih tenzija u regionu, Rojters navodi da je jedan brod sa logističkim kamionima i opremom za NATO snage u Rumuniji prošao kroz Bosfor u petak uveče.\nRusija je takođe privremeno ograničila kretanje stranih ratnih brodova i drugih plovila u blizini Krima što je potez koji su osudili i Kijev i Vašington.\nOdnosi Rusije sa Vašingtonom, koji je prošle nedelje otkazao razmeštanje dva svoja ratna broda u Crno more nakon žestokih ruskih protesta, nalaze se na najnižem nivou posle Hladnog rata, a Moskva je juče proterala 10 američkih diplomata u znak odmazde zbog nedavnog proterivanja istog broja ruskih diplomata iz SAD.


Dačić: Sramna odluka EU - Sputnjik Srbija\n11:25 24 Novembar 2020\n17:40 30.06.2016 (osveženo 17:41 30.06.2016) Preuzmite kraći link\nPrvi potpredsednik Vlade Srbije i ministar spoljnih poslova Ivica Dačić šokiran je odlukom EU da ne otvore pregovaračka poglavlja 23 i 24 sa Srbijom, dok istovremeno otvara nova poglavlja sa Turskom i Crnom Gorom.\n„Takva odluka je sramna, neshvatljiva i ponižavajuća za Srbiju. Ona je rezultat političke namere da se zaustavi ili uspori evropski put Srbije. Ona je otvoreni politički pritisak na Srbiju da odustane od svoje jasne politike zaštite državnih interesa“, oštro je reagovao šef srpske diplomatije i najavio da će predložiti premijeru Aleksandru Vučiću da održi hitne konsultacije o daljim potezima u oblasti spoljne politike uoči Pariskog samita.\nDačić je podsetio da je Srbija ispunila sve što se od nje tražilo u procesu pregovaranja sa EU.\nSrbija je, uz to, ključ regionalne stabilnosti i ulaže velike napore u reformama koje će stvoriti modernu evropsku zemlju.\n„Zato EU treba da prekine sa tragikomičnim objašnjenjima da nas blokiraju Hrvatska i Velika Britanija. Ne, blokira nas EU, jer me niko ne može ubediti da cela EU nije uticajnija od Hrvatske“, primetio je ministar.\n„Uostalom, ako će Hrvatska kao zemlja koja je počinila genocid nad Srbima u ustaškoj fašističkoj NDH, u kojoj se još prolama fašistički pozdrav, te ako će kao zemlja koja je proterala više od 200.000 Srba u akciji ’Oluja‘, vršeći etničko čišćenje, biti ta koja će biti merilo za ulazak u EU, onda se sa pravom postavlja pitanje idemo li u pravom smeru“, zapitao je Dačić.\nOva odluka EU je neprihvatljiva za Srbiju i predložiću premijeru Vučiću da održi hitne konsultacije o daljim potezima u oblasti spoljne politike uoči Pariskog samita 4. jula, zaključio je Dačić.\nNikolić: Rusofil sam, ali nije vreme za sukobe oko EU\nJovanović: „Bregzit“ slavi ološ\notvaranje poglavlja, EU, Ivica Dačić, Aleksandar Vučić, Velika Britanija, Hrvatska, Crna Gora, Srbija, Turska


Istraživanje: Većina Evropljana misli da je politički sistem SAD razbijen\n19.01.2021. 16:36 19.01.2021.\nVećina ispitanika smatra da je američki politički sistem potpuno ili na neki način razbijen. Kako se navodi, da je razbijen smatra 81 odsto Britanaca, 71 odsto Nemaca i 66 odsto Francuza\nNajnovije istraživanje pokazalo je da 32 odsto Evropljana smatra da se SAD, posle izbora Donalda Trampa za predsednika 2016. godine, ne može više verovati.\nU istraživanju sprovedenom u novembru i decembru prošle godine, u kome je učestvovalo 15.000 ispitanika iz 11 zemalja EU, pokazalo se da najmanje poverenja prema Americi imaju Nemci, koji smatraju da su SAD posle Trampa nepouzdane, dok Poljaci i Mađari misle da su više pouzdana nego nepouzdana, piše američki Politiko.\nVećina ispitanika smatra da je američki politički sistem potpuno ili na neki način razbijen, prenosi Tanjug. Kako se navodi, da je razbijen smatra 81 odsto Britanaca, 71 odsto Nemaca i 66 odsto Francuza. Poljska i Mađarska imaju najpovoljnije mišljenje o SAD, dok 56 odsto Mađara i 58 odsto Poljaka smatra da je američki sistem dobar.\nTakođe, 55 odsto ispitanika smatra da će u roku od 10 godina Kina postati znatno moćnija od SAD, dok bi većina želela da njihova zemlja ostane neutralna u mogućem sukobu Vašingtona i Pekinga ili Moskve.\nIstraživanje su sprovele kompanije Datapraksis i Jugov (YouGov).\nNaslovna fotografija: AP Photo/Morry Gash\nIzvor Politika, 19. januar 2021.\nAmerika pretvara Grčku u svoju vojnu tvrđavu\nAmeriku brine zbližavanje Kine i EU


Tanjug 18. aprila 2021. 15:31\nPODGORICA – Košarkaški klub Studentski centar i grad Podgorica od 19. do 26. aprila biće domaćini četvrfinalnih i polufinalnih mečeva plej-ofa ABA 2 lige. Prema sistemu takmičenja, u takozvanom balonu u glavnom gradu Podgorice, u četvrtfinalu i polufinalu plej-ofa igraće se dve utakmice.\nU slučaju da obe ekipe ostvare po jednu pobedu odlučivaće koš razlika.\nNa završnom turniru druge regionalne košarkaške lige učestvovaće tri srpska kluba. Prvak KLS-a zemunska Mladost će u četvrtfinalu igrati protiv skopskog MZT-a, Zlatibor će odmeriti snage sa sarajevskim Sparsima, dok će Sloboda iz Užica za protivnika imati domaćina – Studentski centar. Poslednji četvrtfinalni par čine banjalučki Borac i Podgorica.\nPlasman u prvu regionalnu košarkašku ligu direktno će ostvariti pobednik ABA 2, dok će finalista plej-ofa igrati u baražu protiv 13-plasiranog tima iz ABA 1.


Eko kamp Bistrica okupio 80 mladih iz regiona - PRIBOJSKI PORTAL\nNa drugom Eko kampu „Bistrica“ u Bijelom Polju učestvovalo je 80 polaznika iz Bijelog Bolja, Rožaja, Plava, Gusanja, Prijepolja i Priboja. Uz sticanje novih znanja o zaštiti životne sredine, prekogranične saradnje i umrežavanju mladih, učesnici kampa su imali priliku i da čuju predavanje profesora doktora Darka Mitrovića sa Beogradskog univerziteta o značaju formanog i neformalnog obrazovanja i jačanje njihovog uticaja u održivom razvoju zajednica iz kojih dolaze.\nEko kamp su otvorili predsednik NVO Euromost Almer Mekić, šef regionalne kancelarije za saradnju sa mladima u Podgorici Edin Koljenović, poslanik u Skupštini Crne Gore Abaz Dizdarević i pomoćnik predsednika opštine Priboj Miralem Gogalić.\n„Povodom 12. avgusta Medjunarodnog dana mladih, nevladina organizacija Euromost će uz podršku turističkih organizacija Plava i Gusinja organizovati Eko kamp za mlade na Plavskom jezeru, gde će se mladi iz Crne Gore i regiona upoznati sa prirodnim lepotama Plava i Gusinja. Na taj način želimo širiti ovu ideju Eko kampova za mlade po čitavom regionu, gde ćemo edukovati mlade kako zaštiti sva ta prirodna bogatstva i koliko nam ista znače za njihovu budućnost. Takodje, želimo još jednom poslati poruku svim lokalnim upravama u Crnoj Gori, kao i Vladi Crne Gore, da nema budućnosti ni u jednoj državi bez mladih i da im oni moraju biti prioritet svih prioriteta“, istakao je Mekić.\nPodržavajuči ovu ideju, pomoćnik predsednika opštine Priboj Miralem Gogalić, pozvao je sve\nmlade sa tromeđe Srbije, Crne Gore I Bosne I Hercegovine da se početkom septembra druže u\njedinstvenom turističkom kompleksu Ribarskog naselja na Potpečkom jezeru u Priboju.\nPribojski Portal / ZoomUE / Video: TV5 / Foto: Goran Reković


Inspekcija: Rad na crno najviše među trgovcima i ugostiteljima | Banjaluka.net\nInspekcija: Rad na crno najviše među trgovcima i ugostiteljima\nU prvih šest mjeseci ove godine, Odjeljenje za inspekcijske poslove obavilo je ukupno 9.632 inspekcijska nadzora. Tokom tih kontrola, zbog utvrđenih nepravilnosti, izdali su 291 prekršajni nalog kojim su izrečene novčane kazne u ukupnom iznosu od 257.170 KM.\nInspekcija rada je zatekla 40 neprijavljenih radnika kod poslodavca, što je manje nego u istom periodu prošle godine, kada su zatečena 43 lica koja su radila na crno.\nU prvoj polovini godine isključeno je osam vozila iz drumskog saobraćaja, te izvršeno rušenje 14 objekata (dogradnja stambenih objekata, pomoćni objekti, zidane ograde, dogradnja nadstrešnica uz poslovne objekte za ljetne bašte i dr.).\nNačelnik Odjeljenja za inspekcijske poslove, Slaviša Sandić ocijenio je da je u svim oblastima inspekcijskog nadzora zabilježen pomak u odnosu na isti period prošle godine.\nOsvrćući se na rad inspektora u prvoj polovini ove godine, Sandić je istakao da su karakteristične za posmatrani period bile integrisane kontrole srodnih inspekcija po pojedinim oblastima nadzora.\n-Osim toga, zabilježena je i dobra saradnja prilikom zajedničkih kontrola ugostiteljskih objekata, prije svega, tržišne i inspekcije rada sa pripadnicima Ministarstva unutrašnjih poslova Republike Srpske – naglasio je Sandić.\nPrema njegovim riječima, u drugom tromjesečju tekuće godine, početkom građevinske sezone – povećan je broj vanrednih inspekcijskih kontrola na osnovu predstavki građana u oblasti gradnje, te saobraćajne inspekcije u oblasti javnih puteva.\nDolaskom toplijeg vremena, inspekcija za hranu i veterinarska inspekcija imale su pojačane kontrole namirnica, naročito lakokvarljivih, kako sa Gradske tržnice tako i u svim ostalim maloprodajnim i ugostiteljskim objektima koji posluju sa hranom.


STOLTENBERG UPOZORIO EVROPSKE ČLANICE NATO-A NA PODRIVANJE TRANSATLANTSKIH VEZA | Hayat.ba\nNeki kažu da je odgovor više Evrope, i slažem se s time. Ali to je samo jedan dio priče, jer više Evrope ne može značiti i samo Evropa. Svaki pokušaj da se Evropa udalji od Sjeverne Amerike ne samo da slabi transatlantske odnose i našu sposobnost da se nadmećemo na globalnoj sceni, već i rizikuje podjelu Evrope – kazao je Stoltenberg.\nNe vjerujem samo u Evropu, niti samo u Ameriku. Ja vjerujem u Evropu i Ameriku kada djeluju zajedno – rekao je generalni sekretar NATO-a.


Banjaluka: I danas protesti protiv otcjepljenja Kosova\nUz srpske zastave i parole ”Kosovo je srce Srbije,“ ”Hoćemo nezavisnost Republike Srpske,” ”Priznajte Republiku Srpsku Krajinu“ i mnoge druge u Banjaluci je danas, u prisustvu više od deset hiljada građana iz svih dijelova Republike Srpske, održan protesni miting pod nazivom ”1244“ protiv nezavisnosti Kosova. Miting je organizovao Srpski pokret nevladinih asocijacija SPONA čiji je predsjednik Branislav Dukić u obraćanju prisutnima, između ostalog, istakao da srpski narod u Republici Srpskoj mora jasno poručiti da ne da Kosovo, ali ni Republiku Srpsku.\nPredsjednik Narodne skupštine Republike Srpske Igor Radojičić, prekinuvši za vrijeme održavanja mitinga redovno zasijedanje entitetskog parlamenta, pozvao je druge države Ujedinjene nacije i Evropu da poštuju pravo i pravdu i da ne ruše međunarodno priznate granice.\nI premijer Republike Srpske Milorad Dodik je naglasio da nikada neće priznati nasilje koje je odvojilo Kosovo od Srbije.\nDanašnji miting u Banjaluci je protekao bez incidenata, ali se grupa mlađih ljudi nakon protesta na više lokacija u gradu sukobila s policijom. Tom prilikom lakše je povrijeđeno nekoliko osoba, a razbijen je jedan izlog i oštećeno nekoliko automobila.


Redakcija 28.05.2019 02:22\nNedavno se na jednoj raspravi kongresnog Odbora vanjske poslove govorilo o BiH, tačnije u utjecaju Rusije i postupcima člana Predsjedništva BiH Milorada Dodika, piše Glas Amerike.\n“Zapadni Balkan je region koji trebate gledati. Lako je kupiti radio stanice i televizije kako bi se promijenile uređivačke politike i kako bi rekli – ruska politika je dobra, kineska politika u Evropi je dobra”, rečeno je na sjednici.\nNaglašeno je kako Rusija na BiH gleda kao na laku metu za širenje utjecaja. Milorad Dodik predstavlja veto za pristupanje NATO-u i dok je on na vlasti teško da će BiH ući u NATO, pa čak i u Evropsku uniju, rečeno je na Odboru.\n“Dozvolili smo da naš utjecaj oslabi, a drugi – Rusija, Kina, Turka i Katar, reintegrisali su se u regionu. Balkan nije naš fokus, posebno u BiH o kojoj govorimo. Dejton je napravljen da bi se zaustailo nasilje i sada BiH stoji zarobljena – ona se ne može reformisati i to povećava Dodikovu mogućnost učlanjenja u NATO”, kazali su članovi Odbora.\nZaključeno je i da SAD i EU nemaju jasnu politiku za naš region i da se oko Dodika podiže prašina jer nema snaga koje bi mu se suprostavile.\nPrethodni članakBurna rasprava Vučića, Šešelja i Jovanovića: Šta je gorka istina, ko je magarac, šta su RS i Sandžak\nNaredni članak(VIDEO) Predstavljen spot za kasidu 27. Noć


Dan online - Ekonomija: Profit 3,31 milion - 2018-05-21\nEkonomija POSLOVANJE RUDNIKA UGLJA U PRVOM KVARTALU Profit 3,31 milion\nRudnik uglja Pljevlja (RUP) završio je prvi kvartal sa neto profitom od 3,31 milion eura, 9,6 odsto manjim nego u istom prošlogodišnjem periodu, navodi se u izvještaju o poslovanju objavljenom na sajtu Montenegroberze.\nPoslovni prihodi RUP-a na kraju marta iznosili su 10,88 miliona eura i bili su 11,2 odsto manji nego u uporednom periodu, dok su poslovni rashodi kompanije smanjeni 11,7 odsto na 7,5 miliona eura. Troškovi zarada, naknada i ostali lični rashodi dostigli su 3,23 miliona eura, materijala 2,13 miliona, a amortizacije i rezervisanja 1,04 miliona. Ostali poslovni rashodi iznosili su 1,09 miliona eura. Ukupna aktiva RUP-a na kraju marta vrijedjela je 69,36 miliona eura, što je skoro dva odsto više u odnosu na prvi kvartal prošle godine.\nAkumulirani gubitak iznosio je 8,72 miliona eura, dugoročna rezervisanja i obaveze iznose 20,61 milion, a kratkoročna 10,75 miliona eura. Odložene poreske obaveze iznose 1,03 miliona eura.\nDržava posjeduje 31,11 odsto udjela u Rudniku uglja, italijanska kompanija A2A 39,49 odsto, a Aco Đukanović 11,84 odsto.


BOGATIM PROGRAMOM U KULTURNOM CENTRU TREBINJE ZAVRŠENA DJEČIJA NEDJELJA Kulturni centar Trebinje\nCentralnom manifestacijom koja je danas održana, u do posljednjeg mjesta ispunjenoj pozorišnoj sali Kulturnog centra Trebinje, završena je Dječija nedjelja koja se ove godine odvijala po sloganom “Moja sedmica, moja godina”.\nBogat program koji su priredili mališani iz trebinjskih vrtića i igraonica, učenici osnovnih škola i članovi udruženja “Sunce nam je zajedničko” oduševio je brojnu publiku.\n“Cilj Dječije nedjelje je da se ukaže na odredbe Konvencije o dječijim pravima i obavezu cjelokupne društvene zajednice koja bi trebala da posebnu pažnju posveti djeci. Konvencija podsjeća i na to da su pored onih univerzalnih prava, kao što su pravo na obrazovanje i zdravstvenu zaštitu i roditeljsko staranje veoma važna i prava koja se ponekad zanemaruju, a to su pravo na slobodu izražavanja i pravo djeteta da bude saslušano”, rekao je između ostalog Zoran Milošević, načelnik Odjeljenja za društvenu djelatnost pozdravljajući djecu.\nPovodom Dječije nedjelje prthodnih dana organizovani su Dani otvorenih vrata, djeca iz vrtića su boravila u osnovnim školama, bili su u posjeti gradskoj upravi i organizovali su brojne priredbe i zabave.\nTags: djecija nedjelja, Kulturni centar Trebinje\nPrevious MOCARTOVA OPERA “BASTIEN I BASTIENA” IZVEDENA U KULTURNOM CENTRU\nNext U KULTURNOM CENTRU TREBINJE POČEO GLAVNI DIO 14. „DANA MALIH STVARI“


U izgradnju auto-puta "9. januar" biće utrošeno oko 402 miliona evra - isarajevo.net\nU izgradnju auto-puta “9. januar” Banjaluka – Doboj, kao najznačajnijeg infrastrukturnog projekta u Republici Srpskoj, biće utrošeno oko 402 miliona evra, koliko je obezbijeđeno kroz kreditne sporazume sa Eropskom bankom za obnovu i razvoj i Evropskom investicionom bankom, saopšteno je iz preduzeća “Autoputevi Republike Srpske”.\nZbog dodatnih radova, nepredviđenih okolnosti na samoj trasi, kao i zbog posljedica katastrofalnih poplava iz 2014. godine, Јavno preduzeće “Autoputevi Republike Srpske” zatražilo je dodatna sredstva kod obje banke i to 10 miliona evra kod EBRD i 47 miliona evra kod EIB, kako bi projekat u potpunosti bio završen sredinom ove godine.\nЈavno preduzeće “Autoputevi Republike Srpske” Banjaluka najoštrije odbacuje paušalne i neutemeljene izjave pojedinih predstavnika opozicije, koji i na taj način pokušavaju da u negativan kontekst stave najznačajniji infrastrukturni projekat u Republici Srpskoj.\n← Autoputem od Banjaluke do Prijedora 2023. god\nPosljednji aplauz junaku srpske scene →\nPotpisivanje sporazuma o izgradnji kružnog toka na Kuli\n30/05/2017 jelena 0\nNevjerovatna efikasnost: Kinezi izgradili prugu za devet sati


Generalna Skupština Svetske Asocijacije Somelijera u Beogradu\nIstinski veliki vinski događaj u beogradskom hotelu Hajat Ridžensi (Hyatt Regency), od trećeg do šestog juna.\nU naredna tri dana (zvanično), a za mnoge zvanice i malo duže, održaće se dugo očekivana i brižljivo pripremana Generalna Skupština (GA) Svetske Asocijacije Somelijera (ASI). Biće to prilika da se u operativnom, protokolarnom, ali i neformalnom smislu pokažemo kao domaćini svetskoj somelijerskoj eliti. Vođstvo domaće asocijacije (SERSA) je uložilo izuzetne ljudske i profesionalne napore da našoj zemlji izdejstvuje ovo domaćinstvo i veliku priliku da se „blindiramo“ kao vinska zemlja. Dugo očekivani dan se približio i sada konačno imamo priliku da se pokažemo na domaćem terenu. Do sada smo, kada je vrhunsko vino i sve oko njega u pitanju, uglavnom išli u goste... Da su ta gostovanja bila uspešna, dokaz je i ova Skupština.\nDomaćinstvo velikih međunarodnih skupova u bilo kojoj oblasti je uvek odraz rejtinga domaćina u konkretnoj oblasti. Nemoguće je da evropsko prvesnstvo u rukometu dobije zemlja sa tri kluba, recimo... Ili da se svetski sajam knjiga održava u zemlji polupismenih. Stoga je potpuno logično da organizacija GA of ASI, predstavlja nedvosmisleno priznanje, pre svega udruženju SERSA, a zatim i Srbiji kao vinskoj zemlji.\nPred nama je, dakle, „lakši“ deo, odnosno sam centralni događaj, uz obilje pratećih. Nećemo ovde trenutno pisati o budžetu, pošto to nije tema, ali je fakt da dobar deo onih koji su suštinski zavisni od razvoja vina u Srbiji, verovatno nije prepoznao značaj GA, što je šteta. Ovo je lepa prilika da eminentni gosti dodatno obogate svest o srpskim vinima i to ponesu kao duhovni suvenir sa skupštine. Frekvencija demonstracije onoga što se ovde krčka po inoksnim i hrastovim sudovima svetu, ovim događajem dobija ozbiljan pečat. Toga naprosto svi moraju biti svesni.\nDa je vođstvo SERSA, na čelu sa g. Dejanom Živkoskim, predsednikom, dalo svoj maksimum u organizovanju događaja, ne treba imati sumnje. Sa visokim nivoom posvećenosti, uz zavidnu agilnost koju neprestano demonstrira, SERSA i g. Živkoski lično, ukazivali su još od priprema za nominaciju, zatim dobijanja domaćinstva, pa sve do danas, na važnost GA u Beogradu. Dali su sve od sebe, u šta će se nesumnjivo uveriti delegacije nacionalnih udruženja iz celog sveta. A za neki sledeći veliki događaj, nadamo se da će dragi gosti naučiti rečenicu: „Bolje vas našli“, na srpskom. Dobrodošli su na svim mogućim jezicima, gde jezik vina, naravno prednjači.


Fudbalski karavan od Londona do Bakua i od Sankt Peterburga do Rima | Restart Magazin\nFudbalski karavan od Londona do Bakua i od Sankt Peterburga do Rima\n14/11/2020 14/11/2020 Urednik\teuro 2020\nSpisak učesnika 16. Evropskog prvenstva u fudbalu konačno je kompletiran – osam meseci kasnije nego što se očekivalo.\nPandemija koronavirusa ne samo da je odložila četiri finala plej-ofa Lige nacija, u kojima su Mađarska, Slovačka, Škotska i Sjeverna Makedonija izvadile poslednje vize za Euro, već je za godinu pomerila kompletan šampionat.\nUmesto od 12. juna do 12. jula 2020, najveća fudbalska kontinentalna smotra održaće se od 11. juna do 11. jula 2021. godine.\nUefa je u nazivu zadržala staru godinu – zvanično će biti “Euro 2020”, valjda da se ne bi kvario jubilej – 60 godina od održavanja prvog Evropskog prvenstva 1960. u Francuskoj.\nBaš zbog tog jubileja čelnici Evropske fudbalske konfederacije došli su na revolucionarnu ideju, da se Evropsko prvenstvo ne održi samo u jednoj (12 puta do sada), ili dve zemlje (tri puta – EP u Belgiji i Holandiji 2000, Austriji i Švajcarskoj 2008. i Ukrajini i Poljskoj 2012) već u – 12 različitih država, 12 različitih gradova.\nOvaj raznoliki plan, održavanja fudbalskog karavana od Londona na zapadu do Bakua na istoku, od Sankt Peterburga na severu do Rima na jugu, mogla bi da pokvari “samo” pandemija koronavirusa, ali Uefa za sada ostaje pri nameri da se igra u 12 različitih država.\nOtvaranje je na Olimpijskom stadionu u Rimu, gdje će se 11. juna u 21 sat sastati Italija – Turska, a završnica (polufinalne i finalna utakmica) na londonskom hramu fudbala, Vembliju.\nSastavi grupa poznati su još od 30. novembra prošle godine kada je u Bukureštu održan žrijeb, a preko Lige nacija su pre dve noći popunjene grupa C (Sjeverna Makedonija), D (Škotska), E (Slovačka) i F (Mađarska). Šampionat će se u istom formatu kao 2016. u Francuskoj – opet će u završnici učestvovati gotovo pola Evrope, 24 reprezentacije, koje će se takmičiti u šest grupa od po četiri tima.\nPo dve prvoplasirane iz svake grupe i četiri najbolje trećeplasirane reprezentacije plasiraće se u osminu finala.\nDva su debitanta – Finska, koja je direktno iz kvalifikacija otišla na Euro, kao i Severna Makedonija, kojoj je to uspelo zahvaljujući “milostinji” Uefe koja je omogućila da se jedna selekcija iz D Lige nacija, gdje su bile smeštene najslabije rangirane reprezentacije, plasira u završnicu. Postoje naznake da će biti promenjen sistem kvalifikacija, da Liga D više neće imati mesto, ali šta god – Makedonci su iskoristili poklon.\nPrvi put u istoriji domaćini Eura nisu imali zagarantovano mesto u završnici, pa je tako recimo “izvisila” Republika Irska, iako će se igrati u Dablinu, ili Rumunija, iako će se igrati u Bukureštu. Azerbejdžan nije bio ni blizu da u svom Bakuu igra utakmice Evropskog prvenstva.\n← “Ronaldo je super-sportista, brži je od mene”\nDemokrate traže od Bajdena da koriguje politiku prema dve zemlje →\nŽivot BEZ “korone”: Nemanja Milić o stanju u zemlji u kojoj se IGRA fudbal


Uklonjeno deset hiljada kubika smeća - Društvo - Dnevni list Danas\nPočetna » Društvo » Uklonjeno deset hiljada kubika smeća\nProlećna akcija uređenja grada počela da daje rezultate\nUklonjeno deset hiljada kubika smeća\nU dvomesečnoj prolećnoj akciji uređenja grada, sa brojnih lokacija u Požarevcu, Kostolcu i okolini uklonjeno je oko 10.000 kubika smeća. Tokom aprila i maja, u akciji „Očisitimo Požarevac“, komunalna javna preduzeća najviše smeća odnela su sa divljih deponija koje se nalaze u samom gradu i na prilaznim putevima.\n0Piše: D. K. 04. juna 2009. 21.32\nOsim uklanjanja divljih deponija, komunalna preduzeća radila su na čišćenju ulica i dvorišta u užoj i široj zoni grada, kao i površina između zgrada u stambenim naseljima. Takođe, očišćeni su prostori na prilazu Požarevcu, pored gradskih saobraćajnica i obilaznica. U realizaciju prolećne akcije bila su uključena gradska javna preduzeća, privatna preduzeća i brojni pojedinci, među kojima su građani i učenici osnovnih i srednjih škola. Kao što je i bilo najavljeno iz JKP „Komunalne službe“, za vreme trajanja akcije građanima je bilo omogućeno besplatno odnošenje kabastog smeća. Osim uklanjanja otpada, akcija je obuhvatila i uređenje zelenih površina, sadnju drveća i cveća i čišćenje slivnika. Najviše posla bilo je oko odnošenja šuta i otpada sa divljih deponija na sedam lokacija, koje se nalaze u samom gradu i na prilaznim putevima Požarevcu. Među njima su deponije u Hajduk-Veljkovoj, Porečkoj i Čegarskoj ulici, na Knez-Miloševom vencu, pored hipodroma, spomen-parka Čačalica i na brdu Tulba, kao i delovi u blizini Opšte bolnice i bivše gradske deponije. Osim u Požarevcu, divlje deponije uklonjene su i sa nekoliko lokacija u obližnjem Kostolcu. Zbog obimnosti posla, koji je obuhvatao i uklanjanje rizle sa ulica, zaostale od zimskih posipanja puteva, košenje trave i farbanja klupa, lokalna uprava angažovala je i radnike preko omladinskih zadruga. Osim čišćenja i uređenja grada, u sklopu akcije „Očistimo Požarevac“, u osnovnim i srednjim školama organizovana su literarna i likovna takmičenja, čiji će pobednici biti proglašeni 5. juna, na Svetski dan životne sredine.\nRoad trip putovanje kroz Kotež za rešenje ekoloških problema (FOTO;VIDEO)


Uto, Avgust 31, 2021 - 13:50\nROVČANIN NA XII SAVJETOVANJU O ELEKTRODISTRIBUTIVNIM MREŽAMA CIRED-a U VRNJAČKOJ BANJI\nU Vrnjačkoj Banji se, od 30. avgusta do 3. septembra, održava XII Savjetovanje o elektrodistributivnim mrežama sa regionalnim učešćem. Organizator manifestacije je CIRED Srbije, a Elektroprivredu Crne Gore predstavlja izvršni direktor, Nikola Rovčanin.\nZahvaljujući se domaćinima na pozivu, Rovčanin je prisutne upoznao sa razvojnim projektima EPCG. „Čvrsto smo opredijeljeni za podizanje nivoa elektro-energetske stabilnosti Crne Gore i to kroz ulaganje u obnovljive izvore energije. Shodno tome, planiramo izgradnju vjetroelektrane Gvozd, solarne elektrane Briska Gora, hidroelektrane Komarnica te plutajućeg solara na Slanskom jezeru. Takođe, trenutno radimo na realizaciji projekata Solar 3000+ i Solar 500+ kojima pružamo mogućnost građanima da sami proizvode električnu energiju. Na taj način se ostvaruje višestruka korist: građani imaju manje izdatke, naš sistem se unekoliko rasterećuje, a sve na fonu usmjerenosti ka zelenoj energiji“, istakao je Rovčanin.\nNa skupu se, u kontekstu restrukturiranja regionalnih elektroenergetskih sistema, govorilo i o modelima rješavanja problema koji se tiču starijih postrojenja, naročito onih koji krše ili otežano zadovoljavaju standarde EEZ u pogledu emisije štetnih materija u atmosferu. U tom smislu, Rovčanin se osvrnuo na slučaj TE Pljevlja. „Ova termoelektrana, sa 42-52% učešća u proizvodnji električne energije, predstavlja nesumnjivo najvažnije postrojenje naše kompanije. Problemi koji se odnose na usklađenost sa standardima EEZ uslovili su razmatranje dvaju mogućnosti: promptno gašenje postrojenja ili produženje radnog vijeka putem ekološke rekonstrukcije. Opredijelili smo se za drugu varijantu, jer nas to, u svakom pogledu, košta neuporedivo manje, a ostavlja nam i dovoljno vremena da, putem izgradnje zamjenskih kapaciteta, sačuvamo elektro-energetsku i ekonomsku stabilnost EPCG i Crne Gore. Slični problemi postoje i u drugim državama Evrope, a njihova opredijeljenost da transformaciju svojih elektro-energetskih sistema izvode postepeno služi nam kao putokaz“, zaključio je Rovčanin.\nCIRED je vodeća međunarodna stručna organizacija u oblasti tehnike distribucije električne energije, sa sjedištem u Briselu, koja djeluje 45 godina i okuplja preko 37 država iz cijelog svijeta. Savjetovanje CIRED-a tradicionalno ima naučno-stručni i komercijalni karakter, a okuplja menadžere elektrodistributivnih kompanija, proizvođače, korisnike i servisere energetske i druge opreme za distribuciju, inženjere eksperte, profesore i istraživače te konsultante i projektante iz regiona.


BiS Reciklažni centar izvozi elektronski otpad u Singapur BiS Reciklažni centar izvozi elektronski otpad u Singapur – Personal magazin\nDanas iz Omoljice kreće izvoz prvog kontigenta elektronskog otpada iz Srbije za Singapur. U BiS Reciklažnom centru u Omoljici biće organizovana prezentacija za medije kao i utovar prvog kontejnera. Za…\nDanas iz Omoljice kreće izvoz prvog kontigenta elektronskog otpada iz Srbije za Singapur. U BiS Reciklažnom centru u Omoljici biće organizovana prezentacija za medije kao i utovar prvog kontejnera.\nZa Singapur će se izvesti nereciklabilne komponente (štampane ploče, memorije, procesori, CD, DVD) dobijene iz procesa reciklaže elektronskog otpada koji su firme i kompanije iz Srbije predale na reciklažu kao i iz konkretnih akcija koje je sproveo BiS Reciklažni centar, samostalno i u sardanji sa NVO sektorom. Singapurska kompanija je vodeća, od svega nekoliko koliko ih postoji u svetu, koja ima postrojenja za dalje rastavljanje nereciklabilnih komponenata.\nDanas će biti utovaren prvi od šest kontejnera koji čine prvi konigent od 100 tona koji će biti izvežen u Singapur i simoblično predstavlja početak ekološkog čišćenja Srbije od elektronskog otpada.\nBiS Reciklažni centar osnovan je u okviru kompanije Božić i sinovi, juna 2006., bazirajući se na iskustvima evropskih reciklažnih centara. BiS Reciklažni centar sertifikovan je i priznat od nadležnih institucija u Srbiji za reciklažu elektronskog i električnog otpada, i pruža kompletne usluge kompanijama, organizacijama i fizičkim licima koji žele da na pravilan način odlože rashodovanu elektronsku i električnu opremu i fluorescentne cevi i sijalice.\nBiS Reciklažni centar izvozi elektronski otpad u Singapur was last modified: July 12th, 2010 by Redakcija\nBIS Reciklažni centarBožić-i-sinovielektronski otpadexportizvozSingapur


srbijasport.net - Vesti - Karate - Trsteničani uspešni i u reprezentativnom kimonu\n01.06.2019 Dragan Ivanović 140\nTrsteničani u sastavu karate reprezentacije Srbije\nMladi trstenički karatisti članovi KK ‚‚Prva petoletka'' i državne reprezentacije postigli su odlične rezultate i osvojili pet medalja na održanom Evropskom prvenstvu za mlade u Češkoj.\nOvo je bilo najmasovnije takmičenje do sada uz učešće preko 900 takmičara iz 28 zemalja. Petar Mikić, Aleksa Milosavljević, Andrija Gašić, Sofija Stojić i Tamara Milosavljević briljirali su i još jednom dokazali svoje kvalitete. Njihov trener i trener karate reprezentacije Srbije Nada Sarić proglašena je za najboljeg trenera ovog prvenstva.\nPrezadovoljna sam uspesima naših takmičara borili su se i ostvarili izuzetne rezultate, ja im od srca čestitam.\nTrsteničani su pokazali da se na njih uvek može računati, takmičenje je bilo izuzetno kvalitetno a prve medalje od trsteničana osvojili su Aleksa Milosavljević i Petar Mikić posle njih i ostali naši reprezentativci.\nŽelim svima njima još puno novih uspeha, medalja i priznanja, rekla nam je Nada Sarić ponos trsteničkog i srpskog sporta Evropska šampionka, osvajač velikog broja medalja i priznanja i uspečan trener srpskih i trsteničkih karatista.


Komentar: Šamar - Smedia\nOSLOBAĐAJUĆOM presudom Suda BiH u slučaju Nasera Orića ponovo su ubijeni oni koji su već mrtvi. Jauk porodica žrtava Slobodana Ilića, Milutina Miloševića i Mitra Savića, za čije se ubistvo sudilo Oriću, još dugo će parati nebo iznad sarajevskog suda. Jer, taj sud je Orića "osudio" na slobodu i jasno poručio da svi oni koji su u proteklom ratu ubijali Srbe, a pogotovo u Podrinju, nemaju razloga za brigu.\nOrić je sa svojom hordom zla zverski pobio oko 3.500 Srba i popalio blizu 150 srpskih sela i zaselaka oko Srebrenice. Pravosuđe BiH - Tužilaštavo i Sud BiH, već deceniju u slučajevima ratnih zločina nad Srbima pokazuje da radi po istoj matrici. Cilj je da se osudi što više Srba za zločine počinjene u ratu, a pogotovo ako su žrtve...


(VIDEO) LJAJIĆ: Beogradu ne odgovara zamrznuti konflikt na KiM, ali nisam optimista da će se problem brzo rešiti! - Informer\nMinistar trgovine, turizma i telekomunikacija Rasim Ljajić istakao je gostujući na TV PInk da Srbiji ne odgovara zamrznuti konflikt na Kosovu i Metohiji, ali da nije optimista da će se to pitanje brzo rešiti.\nLjajić je naveo da bi se većina javnosti na nekom referendum verovatno izjasnila da status ostane kakav je trenutno verujući da će nam jednog dana biti lakše da rešimo taj problem.\n- Čini mi se da je ovo kritična faza dijaloga. Do sada je pitanje Kosova u srpskoj javnosti bilo predmet dnevno političkih kampanja i uglavnom je koristilo strankama u izbornom procesu i za napad na vlast. Sada je ta loptica prebačena na Prištinu i tamo je mnogo više političkih i stranačkih prepucavanja - ocenio je Ljajić.\nU Prištini nema nikakve saglasnosti, dodao je Ljajić i primetio da i u Prištini kao i u Beogradu postoje ljudi koji su za zamrznuti konflikt.\nKako je dodao, nema nikakvog saglasja ni u međunarodnoj zajednici - Vašingtonu, Moskvu, Berlinu, Londonu, što dodatno komplikuje rešavanje pitanja.\n- Iskreno nisam optimista da ovo pitanje može brzo da se reši, uprkos spremnosti koju je Beograd pokazao - zaključio je ministar i dodao da nema pozitivnog odgovora sa druge strane.\nMala Srbija u fokusu pažnje velike Kine\nGovoreći o poseti predsednika Aleksandra Vučića, Ljajić ističe da je sam čin posete je od ogromne važnosti za Srbiju - jedna mala Srbija u fokusu pažnje jedne velike Kine.\nKako je dodao, Srbija se pozicionirala kao važna regionalna tačka, regionalni hab za kineske investicije u ovom delu Evrope, a to je prilika koja se samo jednom ukazuje.\nPrema njegovim rečima, Srbija se sada pozicionirala i na turističkoj mapi Kine, što otvara vrata da veći broj kineskih turista dolazi u Srbiju. Ministar Ljajić je podestio da je u prvih sedam meseci Srbija imala više kineski turista, nego cele prošle godine.\nOd početka godine do jula bilo je 56.000 turista, a u prošloj godini 51.000, rekao je Ljajić i dodao da ćemo ako se taj trend nastavi imati uskoro 100.000 turista.\n- Ceo svet se bori za privlačenje kineskih turista, koji su najbrojniji, ali i među najplatežnijima. Oni posle Amerikanaca najviše troše na turistička putovanja, to je jedna ogromna šansa koja nam se otvara - naveo je Ljajić.\nGovoreći o izvoru robe, Ljajić je rekao da je najveći paradoks to što imamo probleme samo u regionu.\n- Kada izvozimo robu u zemlje EU nema čekanja na granicama - naveo je Ljajić i dodao da se prosečno čeka 20 sati.\nPrema njegovim rečima, čekanje nas košta 800 miliona dolara, koliko su administrativni troškovi čekanja na granici.\nLjajić je objasnio da čekanje povećva cenu robe za šest odsto, što vas čini nekonkurentnim kada se takmičite sa proizvođačima iz zemalja EU.\n- Svaki proizvod je šest odsto skuplji samo zato što gubite čekajući i plaćajući neke administrativne troškove - naveo je ministar i najavio da će sutra biti potpisan sporazum sa turskom kompanijom koja treba da izvodi radove na auto-putu Beograd- Sarajevo.\nRasim Ljajić potpredsednik Vlade Kosovo i Metohija TV Pink\n(VIDEO) LJAJIĆ NA PINKU: Ugljaninove ekstremističke izjave pregrube i za devedesete, a kamoli danas!


Sastanak sa junior menadžerima – konsultantima | SME Banat\nRegionalna privredna komora Pančevo je organizovala sastanak sa junior mendžerima – konsultantima koji su bili angažovani na projektu “Podrška malim i srednjim preduzećima – pokretač razvoja regiona” koji je finansiran iz IPA programa prekogranične saradnje Rumunija-Republika Srbija u cilju analize rezultata pomenutog projekta na području Južnog Banata.\nProjektne aktivnosti su se odvijale na području Južnog i Srednjeg Banata sa srpske i na teritoriji Karaš Severina, sa rumunske strane. Projekat je trajao 12 meseci – realizacija je okončana krajem 2013. godine.\nJunior menadžeri – konsultanti su tokom sastanka izneli svoje utiske o projektu, o znanjima i iskustvima stečenim tokom realizacije projekta. Istakli su da im je učešće u projektu omogućilo da teoretska znanja koja su stekli tokom školovanja primene u praksi.\nSaradnju sa senior menažderima i predstavnicima kompanija koje su posetili, kao i sa predstavnicima Regionalne privredne komore Pančevo ocenili su visokom ocenom. Pruženi saveti, predlozi omogućili su im da otklone mnoge nedoumice i da sagledaju probleme svakog preduzeća ponaosob i daju najbolje moguće predloge za unapređenje poslovanja.\nTakođe, iskustva stečena tokom projekta pružaju im dobru osnovu da, uzimajući u obzir lična interesovanja i afinitete, u narednom periodu donesu odluku u kom pravcu će razvijati svoju profesionalnu karijeru – samostalno, kao konsultanti ili zaposlenjem u nekoj kompaniji. Izrazili su želju da ostanu u kontaktu i nastave saradnju sa senior menadžerima i predstavnicima Regionalne privredne komore Pančevo i u nastavku svoje karijere.\n⇐ Odrzan okrugli sto o tržištu konsultantskih usluga u Srbiji i Rumuniji\nDrugi sastanak sa junior menadžerima – kosultantima ⇒


Održana svečana sjednica u povodu Dana državnosti – Općina Vogošća\nU povodu Dana državnosti Bosne i Hercegovine 25.novembra, u Kino Sali JU KSC Vogošća održana je Svečana sjednica Općinskog vijeća Vogošća. Prije same sjednice delegacije boračkih udruženja, institucija vlasti, političkih subjekata, te same Općine Vogošća položile su cvijeće na Centralno spomen obilježje šehidima i poginulim borcima. Cvijeće su delegacije položile i na spomen obilježje civilnim žrtvama rata i logorašima općine Vogošća.\nGovoreći o značaju 25.novembra, Općinski načelnik Edin Smajić naglasio je činjenicu da koliko god traje bosanskohercegovačka državnost isto toliko traju i osporavanja te državnosti, te da je neophodno biti spreman na neprekidnu borbu za očuvanje države Bosne i Hercegovine.\nSvečana sjednica upotpunjena je i nastupom učenika vogošćanskih osnovnih škola, kao i Srednjoškolskog centra Vogošća. Pred vijećnicima i gostima nastupio je i Josip Pejaković govoreći odlomke iz svojih monodrama, da bi svoj nastup završio izvodeći himnu Bosne i Hercegovine na tekst koji je sam uradio.


Saopštenja, Svečano otvorena Beogradska škola za studije bezbednosti\nVaša lokacija / Beogradski centar za bezbednosnu politiku / Aktivnosti / Saopštenja / Svečano otvorena Beogradska škola za studije ... /\nBeogradska škola za studije bezbednosti, istraživačko odeljenje Centra za civilno-vojne odnose svečano je otvorena u sredu, 1. marta 2006.\nŠkolu je otvorio pomoćnik ministra za nauku i zaštitu životne sredine za naučnu i tehničku saradnju Ivan Videnović. Prisutnim zvanicama su se obratili i ambasador Norveške u Srbiji i Crnoj Gori Hakon Blakenborg, izvršni direktor Balkanskog fonda za demokratiju Ivan Vejvoda i Miroslav Hadžić, predsednik Upravnog odbora Centra za civilno-vojne odnose i Beogradske škole za studije bezbednosti. Otvaranju Škole su prisustvovali pomoćnik ministra odbrane SCG za politiku odbrane Snežana Marković Samardžić i pomoćnik ministra odbrane za ljudske resurse Zoran Jeftić.\nMeđu brojnim zvanicama bili su Hanelore Valier, načelnik Odeljenja za demokratizaciju Misije OEBS u SCG i Saša Janković, pravni savetnik u ovom Odeljenju, potpukovnik Brigt Har Voge, savetnik za odbranu i bezbednost Ambasade Kraljevine Norveške, ataše za odbranu Ambasade Velike Britanije Sajmon Vandeler, ataše za odbranu Ambasade Holandije pukovnik Jan Vanelsen, predstavnici Ambasade SAD: ataše za odbranu Mark Iston i ataše za kulturu Džon Džonson, kao i Morten Vilumsen, prvi sekretar Ambasade Danske.\nSvečanom otvaranju Škole prisustvovali su i članovi Međunarodnog stručnog saveta Škole Stole Ulriksen, zamenik direktora Norveškog instituta za međunarodne odnose (NUPI), Vladimir Bilandžić, specijalni savetnik za mere jačanja poverenja i bezbednosti u Misiji OEBS u SCG, izvršni direktor Građanskih inicijativa Miljenko Dereta i dr Vladimir Goati, naučni savetnik u Institutu društvenih nauka.\nMeđu članovima i prijateljima Centra koji su prisustvovali otvaranju bili su Jovanka Matić, iz Instituta društvenih nauka, Bogoljub Milosavljević, profesor Fakulteta za poslovno pravo, Saša Resanović, izvršni direktor Centra za mir i razvoj demokratije i Vladimir Milić iz nezavisne TV produkcije "Mreža".\nAmbasador Hakon Blakenborg priredio je prijem u čast otvaranja Beogradske Škole za studije bezbednosti u utorak, 28. februara. Prijemu su, pored istraživača Škole, prisustvovali i članovi Međunarodnog stručnog saveta Škole i Centra za civilno-vojne odnose.\nPovezane teme:obrazovanje, istraživač, beograd, istraživanje, studije bezbednosti


JOŠ 10 MILIONA: Vlada RS-a bliži se zaduženju od pola milijarde samo u ovoj godini | Slobodna Bosna\nVlada Republike Srpske će se 6. decembra zadužiti za još 10 miliona KM putem emisije dugoročnih obveznica, čime će ukupno zaduženje Republike Srpske ove godine, samo na Banjalučkoj berzi, povećati na 365 miliona KM.\nU danas objavljenom obavještenju stranim i domaćim pravnim i fizičkim licima stoji da je kamatna stopa fiksna i iznosi 3,75 odsto, biće emitovano 10.000 hartija od vrijednosti, a rok dospijeća je sedam godina.\nUplate se, prema nalogu ministra finansija RS-a Zorana Tegeltije, mogu vršiti najkasnije do 8. decembra u 10 časova, a resorno ministarstvo, u skladu sa posebnom odlukom Vlade RS, obveznice može prijevremeno da otkupi.\nOvo je 28. emisija hartija od vrijednosti, a dešava se samo mjesec dana nakon što se Vlada na berzi, takođe prodajom dugoročnih obveznica, zadužila za 15 miliona KM, po kamatnoj stopi od 3,5 osto i sa rokom dospijeća od pet godina.\nU oktobru se aukcijom trezorskih zapisa Republika Srpska, takođe, zadužila 13 miliona KM.\nNakon ovih emisija, ukupno zaduženje Republike Srpske putem hartija od vrijednosti u 2017. godini iznosiće 365 miliona KM.\nVlada RS je u prvih devet mjeseci ove godine imala 14 emisija obveznica i trezorskih zapisa putem kojih se zadužila 327 miliona KM. Putem trezorskih zapisa i obveznica Vlada se zadužuje kako bi obezbijedila novac za finansiranje budžetskih izdataka.\n(Capital / SB)\nTOTALNA RASPRODAJA U "DODIKOVOM" ENTITETU: Republika Srpska prodaje čak 37 poduzeća, još malo pa nestalo...


- Banca Intesa - Zadovoljstvo klijenata u centru pažnje - Banke:online/\nBanca Intesa - Zadovoljstvo klijenata u centru pažnje //\n// 2011-06-22 15:23:35\nBanca Intesa je proglasila pobednike prvog godišnjeg studentskog konkursa Dokaži se 100%. Jovana Đapa i Mirjana Dmitrović, studentkinje Fakulteta organizacionih nauka Univerziteta u Beogradu, pobednice su konkursa Dokaži se 100% u oblasti implementacije, a Bojan Đuričković, student Fakulteta tehničkih nauka Univerziteta u Novom Sadu i Milena Popin, studentkinja Ekonomskog fakulteta Univerziteta u Novom Sadu, autori su najboljeg projekta iz oblasti inovacije, po mišljenju stručnog žirija.\nPobednici konkursa osvojili su novčane stipendije u visini od po 1.000 evra, priliku da predstavljaju Srbiju na internacionalnom takmičenju u Italiji, kao i mogućnost obavljanja plaćene stručne prakse u Banca Intesa u trajanju do tri meseca. Za pobednike internacionalnog nadmetanja predviđena je stručna praksa u Diviziji internacionalnih banaka članica Intesa Sanpaolo Grupe ili letnja škola na prestižnom Universita Cattolica.\nTokom mesec dana 12 najboljih studenata Univerziteta u Beogradu, Novom Sadu, Kragujevcu i Nišu razvijalo je projekte na zadate teme iz oblasti upravljanja zadovoljstvom klijenata, a stručna komisija čiji su članovi bili predstavnici menadžmenta Banca Intesa Beograd, Divizije internacionalnih banaka članica Intesa Sanpaolo Grupe i predstavnici univerziteta, donelo je odluku o najboljim projektima iz oblasti implementacije i inovacije.\nOstali učesnici konkursa dobili su novčanu nagradu u vrednosti od po 300 evra za izvrsno angažovanje na projektu tokom kojeg su, kroz timski rad i u saradnji sa mentorima, stručnjacima za upravljanje zadovoljstvom klijenata Banca Intesa Beograd, bili u prilici da razvijaju svoje znanje i veštine kroz realne poslovne situacije i izazove.\nCilj konkursa Dokaži se 100%, koji će Banca Intesa svake godine organizovati za studente svih univerziteta u Srbiji, jeste da na poseban način stimuliše kreativnost studenata i inovativan pristup u rešavanju zadataka iz oblasti unapređenja zadovoljstva klijenata, ali i da ustanovi godišnju studentsku nagradu za izvrsne ideje koje doprinose promovisanju i razvoju ove oblasti poslovanja.\nNa konferenciji za novinare povodom proglašenja pobednika konkursa Dokaži se 100% o značaju saradnje poslovnog i akademskog sektora kao i o dobitima koje iz takve saradnje proizilaze za studente, govorili su prof. dr Sima Avramović, predsednik Saveta Univerziteta u Beogradu, Adriana Saita, direktor Sektora za marketing i prodaju Divizije međunarodnih banaka članica Intesa Sanpaolo grupacije, Alikot Lorans Mari Klod (Aliquot Laurence Marie Claude), direktor Odeljenja za upravljanje zadovoljstvom klijenata u Diviziji internacionalnih banaka članica Intesa Sanpaolo Grupe i Draginja Đurić, predsednik Izvršnog odbora Banca Intesa Beograd.\nTagovi: banke banca_intesa konkurs zadovoljstvo_klijenata studenti


RTS :: Obrenovac dobio savremeni sistem odbrane od poplava\nDruštvo Obrenovac dobio savremeni sistem odbrane od poplava\nponedeljak, 14. jun 2021, 17:59 -> 20:39\nRekonstrukcija infrastrukture za odbranu od poplava u opštinama Obrenovac i Surčin, koju su finansirale Evropska unija i Austrijska razvojna agencija, zvanično je završena.\nDirektor Javnog preduzeća "Srbijavode" Goran Puzović rekao je da je u prethodnih godinu i po dana rekonstruisan kanal Kupinac, šest crpnih stanica na teritoriji Obrenovca i jedna na teritoriji Surčina.\n"Projekat čija ukupna vrednost je 3,3 miliona evra doneo nam je još šest crpnih agregata i pet punilica za pesak za slučaj neke teške situacije", dodao je Puzović.\nNaveo je da to preduzeće sada radi projekat za rekonstrukciju 32 kilometra nasipa na Kolubari u Obrenovcu, od ušća u Savu pa do spoja sa Tamnavom i Kubačom.\n"Očekujem da ti radovi brzo počnu, i da ljudi u Obrenovcu koji su pretrpeli poplave 2014. u budućnosti žive još bezbednije", naglasio je Puzović.\nŠef Delegacije EU u Srbiji Sem Fabrici koji je prisustvovao završetku radova podsetio je da je Unija ovakve projekte finansirala u pet opština u Srbiji sa ukupno 19,5 miliona evra, te da je u saniranju šteta od poplava 2014. učestvovala sa 170 miliona evra.\n"Danas Obrenovac ima vrhunsku opremu i odličan sistem koji omogućava da se predvidi moguća poplava i da može što brže da se reaguje i spasu ljudi. Drago mi je da se sada mnogo više pažnje poklanja prevenciji u čitavoj Srbiji, što je mnogo bolje nego da se popravlja šteta", ocenio je Fabrici.\nAmbasador Austrije Nikolaus Luteroti izrazio je zadovoljstvo zbog toga što je izgrađen sistem koji treba da spreči ponavljanje poplava od pre sedam godina.\n"Kada se setimo onih slika uništenja, shvatimo koliko je važno izgraditi sistem odbrane od poplava i drago mi je što vidim da je on napravljen i da radi, ne samo u slučaju poplava već svakodnevno. Drago mi je što sam čuo koliko je to što smo uradili bitno za Obrenovčane i njihovu odluku da ostanu da žive i dalje u svom gradu", istakao je Luteroti.\nPomoćnik direktora Kancelarije za upravljanje javnim ulaganjima Vlade Srbije, Neda Maletić, naglasila je da je Vlada uložila 1,7 milijardi dinara za obnovu objekata za odbranu od poplava u Obrenovcu.\n"Obnovu od poplava smo uglavnom završili. Naš fokus sada je na prevenciji i ovakvi objekti predstavljaju dodatnu zaštitu od dolazećih velikih voda. Klimatske promene ne možemo zaustaviti, ali možemo umanjiti štetu koju one izazivaju", izjavila je Maletićeva.\nPredsednik Opštine Obrenovac Miroslav Čučković zahvalio je Evropskoj uniji kao najvećem donatoru Obrenovca rekavši da je svako domaćinstvo u tom gradu imalo bar jednu vrstu pomoći od EU, kao i Austriji za finansiranje tog projekta.\n"Odbranom od poplava sada se, preko automatizovanog sistema SKADA, koji je donirala EU, upravlja iz centrale 'Srbijavoda', tako da se pumpe uključuju čim voda u kanalima dostigne određeni nivo", objasnio je direktor tog javnog preduzeća Goran Puzović.


Federer igrao posle 179 dana, svi gledali u koleno – Opustise.rs\nNaslovna / Sport / Tenis / Federer igrao posle 179 dana, svi gledali u koleno\nFederer igrao posle 179 dana, svi gledali u koleno\n2. januara 2017. Autor: Mondo\n„U poslednje tri-četiri nedelje prestao sam da razmišljam o toj povredi“, rekao je Rodžer Federer posle prvog nastupa još od 8. jula i eliminacije u polufinalu Vimbldona.\nFoto: Paul Kane/Guliver/Getty Images\nPunih pet meseci i 26 dana od kada je poražen u polufinalu Vimbldona od Miloša Raonića u nezaboravnom meču – 6:3, 6:7, 4:6, 7:5, 6:3, najtrofejniji teniser svih vremena Rodžer Federer vratio se na teren.\nPosle skoro pola godine bez odigranog meča, zbog nekoliko akumuliranih povreda s kojima je dugo igrao, Švajcarac je zabeležio pobedu na Hompman kupu u Australiji u prvom meču sezone. Bez izgubljenog servis gema nadigrao je 66. tenisera na ATP listi, Dana Evansa.\n„U poslednje tri-četiri nedelje prestao sam da razmišljam o toj povredi, jer nisam osećao reakcije kao pre. Nemam više bolove“, rekao je Federer novinarima u Pertu, gde zajedno sa Belindom Benčić predstavlja reprezentaciju Švajcarske na poznatom Hopman kupu, koji je kombinacija klasičnog ATP/WTA turnira i Dejvis, odnosno Fed kupa.\n„Možda sam očekivao da će biti nekih posledica zbog intenziteta igre i nervoze koju donosi igranje meča, međutim posle ovoga mislim da to više neće biti slučaj“.\nI početkom 2016. godine, Federer je imao pauze zbog povrede leđa, a kasnije su se problemi preneli i na koleno, pa je čak imao i hirurški zahvat. On gotovo da nije bio povređen u karijeri, a šest meseci ubedljivo je najduži period koji je proveo kao gledalac, tako da…\n„Tek sada razumem kako se osećaju momci kada dožive povrede i koliko je teško vratiti se i sve vreme biti strpljiv i smiren. Nije lako i tek sada se divim momcima kojima je ovo uspelo pre mene, poput Rafaelu Nadalu recimo. On se uvek vraćao kao da se ništa nije dogodilo, svaki put kada se vratio iz povrede ponovo je beležio uspehe i nadam se da će tako biti i sa mnom“, rekao je Federer koji je 2016. godinu završio kao 16. teniser na ATP listi.\nFederer se prekosutra sastaje sa Andrejom Zverevom, predstavnikom Nemačke.\n← Prethodna vest Mari: Novak ostaje moj najveći rival\nSledeća vest → Tipsarević u drugom kolu Bangkoka\nŠampionka već ide kući…...


Saopštenje za javnost Odbora za spoljne poslove\nNa danas održanoj sednici Odbora za spoljne poslove prof. dr Žarko Obradović, predsednik Odbora, upoznao je članove sa detaljima oko napuštanja srpske i španske delegacije Međuparlamentarne konferencije o zajedničkoj spoljnoj i bezbednosnoj i zajedničkoj bezbednosnoj i odbrambenoj politici EU, koja je 11. i 12. oktobra 2018. godine održana u Beču.\nUčešće na sastanku Odbora za odbranu i bezbednost PS NATO\nŠef stalne delegacije NS RS pri PS NATO Dragan Šormaz i član stalne delegacije Vladimir Đukanović učestvovaće na zajedničkom sastanku Odbora za odbranu i bezbednost PS NATO i Specijalne grupe za Mediteran i Bliski istok, koji će se održati u Lisabonu i Madridu, od 24. do 28. septembra 2018. godine.\nOtvorena izložba Dijego i Frida: osmeh na pola puta\nIzložba Dijego i Frida: osmeh na pola puta, koju zajedno organizuju Narodna skupština i Ambasada Meksika, svečano je otvorena 3. septembra u Domu Narodne skupštine.\nPredsednica Narodne skupštine Republike Srbije Maja Gojković sazvala je 18. Posebnu sednicu Narodne skupštine za ponedeljak, 23. jula, na kojoj će se obratiti predsednik Predstavničkog doma Republike Kipar Demetris Siluris, koji će boraviti u zvaničnoj poseti Republici Srbiji.\nIzložba 110 godina diplomatskih odnosa između Republike Srbije i Arapske Republike Egipat, svečano je otvorena u Domu Narodne skupštine u prisustvu predsednice Narodne skupštine Maje Gojković, predsednika Parlamenta Arapske Republike Egipat Ali Abdal Al Ahmeda i ministara kulture i informisanja Vladana Vukosavljevića.\nPredsednica Narodne skupštine Republike Srbije Maja Gojković sazvala je 17. Posebnu sednicu za četvrtak, 19. jula, na kojoj će se narodnim poslanicima obratiti predsednik Predstavničkog doma Arapske Republike Egipat Ali Abdel Al.\nSrpska delegacija oštro protestovala zbog Plenkovićevih uvreda\nPredsednici Parlamentarne skupštine Saveta Evrope Lilijan Mari Paskije upućen je oštar protest srpske delegacije i zatražen hitan sastanak zbog današnjeg skandaloznog obraćanja premijera Andreja Plenkovića poslanicima PS Saveta Evrope.\nUčešće stalne delegacije na 98. Rouz-Rot seminaru PS NATO\nČlanovi stalne delegacije Narodne skupštine pri PS NATO učestvovaće na 98. Rouz-Rot seminaru Parlamentarne skupštine NATO „Evroatlantske integracije Zapadnog Balkana: osnaživanje evropskog mirovnog projekta“, koji će se održati od 27. do 29. juna 2018. godine u Skoplju, Republika Makedonija.\nŠef stalne delegacije Narodne skupštine Republike Srbije u Interparlamentarnoj skupštini pravoslavlja Aleksandar Čotrić i narodni poslanici i članovi stalne delegacije Narodne skupštine u Parlamentarnoj skupštini Mediterana Tijana Davidovac i Jelena Žarić Kovačević učestvovaće na generalnoj skupštini i obeležavanju dvadeset pete godišnjice Interparlamentarne skupštine pravoslavlja, od 25. do 30. juna 2018. godine u Atini, Grčka.


Saopštenje NBS: Agencija 'Fič rejtings' povećala kreditni rejting Srbije\nBeta 27. septembra 2019. 23:20\nAgencija „Fič rejtings“ (Fitch Ratings) je povećala kreditni rejting Srbije, saopštila je noćas u Beogradu Narodna banka (NBS) i istakla da je „Srbija na korak od investicionog rejtinga“.\nAgencija je kreditni rejting Srbije povećala sa BB na BB+ za dugoročno zaduživanje u domaćoj i stranoj valuti.\n„Time je Republika Srbija, čuvajući stabilnost i transformišući svoju ekonomiju, prvi put došla na korak od dobijanja investicionog rejtinga, karakterističnog za ekonomije koje odlikuje visoka sigurnost ulaganja“, piše NBS.\nDalje se navodi da je „po oceni agencije ‘Fič’, povećanje kreditnog rejtinga Srbije rezultat očuvanja cenovne stabilnosti i fiskalne discipline, kontinuiranog jačanja bankarskog sektora i unapređenja poslovne klime“.\nPored toga, ta agencija „očekuje da će privredni rast i ubuduće biti vođen investicijama i izvozom, što će, po njihovim rečima, biti rezultat posvećenosti institucija Republike Srbije očuvanju kontinuiteta aktuelne ekonomske politike“, prenela je NBS.\nAgencija „Fič rejtings“, navodi se dalje, „kao posebno važnu ističe uspešnost Narodne banke Srbije na planu očuvanja niske i stabilne inflacije, i naglašava da i u narednom periodu očekuje da će inflacija ostati pod čvrstom kontrolom, u granicama cilja NBS“.\nNBS je navela da agencija „Fič rejtings“ „naglašava i pozitivne trendove u bankarskom sektoru, i u tom pogledu, u svojoj odluci posebno naglašava snažno smanjenje učešća problematičnih kredita u ukupnim kreditima na nivo ispod 5,0 odsto, dobru kapitalizovanost bankarskog sektora, uz dvocifreni rast kreditne aktivnosti koja je podrška ekonomskom rastu“.\nPo oceni te agencije, „nakon uspešno sprovedene fiskalne konsolidacije, Vlada Republike Srbije obezbeđuje punu fiskalnu disciplinu, i tome će ostati u potpunosti posvećena i u narednom periodu“.\nAgencija, navodi NBS, „projektuje da će budžet opšte države ostati u blagom suficitu ove godine i u uslovima snažnog rasta državnih kapitalnih investicija i planiranog povećanja plata i penzija, a zahvaljujući stabilnom rastu budžetskih prihoda u uslovima ekonomske ekspanzije“.\nKao rezultat uravnoteženih javnih finansija, „Fič rejtings“ procenjuje da će udeo javnog duga opšte države u bruto domaćem proizvodu u 2021. godini pasti na nivo od 46,2 odsto, a u narednom desetogodišnjem periodu na nivo od 37,4 odsto.\nKao potvrdu uređenih javnih finansija – prenosi NBS – Agencija ističe i emisiju evroobveznice na međunarodnom tržištu kapitala po kamatnoj stopi od 1,62 odsto, uz prevremenu otplatu ranije emitovane dolarske evroobveznice sa znatno višom kamatnom stopom.\nAgencija očekuje ubrzanje rasta bruto-domaćeg proizvoda Srbije, čemu će, po njihovim rečima koje prenosi NBS, „doprineti sve bolji trendovi na tržištu rada i rast građevinarstva podstaknut investicijama države u infrastrukturu“.\n„Takođe, ističe se i nastavak snažnog priliva stranih direktnih investicija, uz kontinuirani rast izvoza, uprkos usporavanju privreda zone evra“, dok, u skladu s investicionim ciklusom, „u strukturi uvoza dominira uvoz opreme i repromaterijala neophodnog za budući rast proizvodnje namenjene izvozu“.\nUpravo iz tog razloga, prenosi NBS, Agencija „Fič rejtings“ „projektuje dalje popravljanje spoljne pozicije Srbije, uz punu pokrivenost tekućeg deficita stranim direktnim investicijama“.\nDevizne rezerve koje su na kraju avgusta povećane na 13,1 milijardu evra – piše dalje, „povećavaju otpornost Srbije na rizike iz međunarodnog okruženja“.\n„Činjenica da je Srbija sada na korak od investicionog rejtinga je još jedna potvrda dobre ukupne ekonomske politike čiji je važan stub bilo postizanje, a zatim i očuvanje cenovne stabilnosti, relativne stabilnosti deviznog kursa i ukupne makroekonomske stabilnosti“, istakla je guvernerka Jorgovanka Tabaković.\n„Makroekonomska i finansijska stabilnost je, uz uređenje javnih finansija, razlog zbog kojeg Srbija ima najveći priliv dugoročnih investicija u regionu, i dvocifreni rast izvoza roba i usluga u dužem nizu godina“, rekla je guvernerka, prenosi NBS.\n„Pored toga, kontinuirano jačanje bankarskog sektora, snažno smanjenje problematičnih kredita i sve povoljniji uslovi finansiranja privatnog sektora, obezbediće da i u budućnosti imamo snažan rast investicija i ukupne privrede“, ocenila je Tabaković.\nGuvernerka je naglasila da je Agencija „Fič rejtings“ „prepoznala da upravo domaći faktori sve više doprinose jačanju izvoznih kapaciteta i ukupnom ekonomskom rastu Srbije, što je posebno važno u okolnostima u kojima se trenutno nalazi svetska privreda“, piše na kraju saopštenja NBS.


Liberalno demokratska partija, Vesti, Zloupotreba dece u političke svrhe\nLDP Novi Sad\nPerformans PREOKRETA u Novom Sadu\nNovi Sad je žrtva političkog silovanja\nZid ISTINE na novosadskom Štrandu\nDa li je smena radi smene uspeh?\nJasna politika Preokreta dobija sve veću podršku građana\nNovi Sad i dalje bez načelnika policije\n19. april 2012. LDP Novi Sad, saopštenje\nKoalicija Preokret Novi Sad želi da uputi javni protest, ISTINU, povodom ponašanja predsednika Skupšine grada Novog Sada, zbog zloupotrebe dece u političke svrhe. Aleksandar Jovanović je u toku predizborne kampanje posetio „Sigurnu dečiju kuću“ Centra za socijalni rad i proslavio Uskrs sa mališanima u toj ustanovi. Međutim, na sajtu skupštine i njegovom twiter nalogu pojavile su se fotografije na kojima se vide lica dece. Sledećeg dana na istom sajtu izašla je i vest da predsednik Skupštine grada deli bicikle u OŠ „Đura Daničić“ u Novom Sadu.\nIako, po rečima Pokrajinskog ombudsmana, ne postoji zakonska regulativa, a ni sankcija za ovakav vid zloupotrebe dece u političke svrhe, u najmanju ruku je nemoralno prikupljati političke poene na ovaj način.\nDrugi kandidat na listi LSV-a i profesor sociologije, morao bi da bude svestan odgovornosti i posledica ovakvog delovanja, a naročito kada u političke svrhe zloupotrebljava decu iz Sigurne kuće, koju može dovesti u opasnost imajući u vidu razloge zbog kojih su u ovoj ustanovi.


Javna preduzeća su pretvorena u poligon za pljačku – PRAVDA – ISTINA\nJavna preduzeća su pretvorena u poligon za pljačku\n01/01/2020 22/07/2021 PRAVDA-ISTINA\nHaos u javnim preduzećima u Republici Srpskoj…\n-JP ne doprinosi dovoljno privredi. Od 2015. do 2017. godine, JP su u proseku imao povrat na kapital (ROE) od – 0,3%, što ukazuje na to da su vladine investicije u sektor donosile negativne povrate\nOdbačene su prijave 2 najveće regionalne firme i najveće američke firme, koje su ponudile ravno 25x jeftnijiu uslugu od pomenute fantomske firme. Ministarstvo Finansija Republike Srpske je samo na ovom tenderu dobilo preko 10 tužbi sa odštetnim zahtevom od nekoliko desetina miliona eur, koji će doći na naplatu.\nSudjenje protiv BiH počinje sredinom Februara u Washingtonu i preko 60 najeminentnijih advokata iz zemlje, regiona i sveta je angažovano da brani brutalno oštećena preduuzeća. Ministarka Zora Vidović koja se godinama unazad bavi isključivo zataškivanjima poreskih utaja, sada se samo bavi osvetama protiv firmi koje ukazuju na nezakonje i brutalno gaženje ustava i zakona.\nProteruju se strani investitori pre svega iz Srbije dok se u isto vreme glumi bratska ljubav, tražeći od pomoć iz Srbije za “ugroženu braću i sestre” koji ne rade ništa sem što proteruju strane investitore i nameštaju tendere za članove uze familije ostavljajući za sobom ekonomsku pustoš u Republici Sprskoj. Po nivou investicija Republika Srpska je rame uz rame sa Vanuatuom, dok u isto vreme Ministarstvo Finansija Republike Srpske falsifikuje budžet za 2020. lažno prikazujući stavke, kako bi izmislile suficite koji ne postoje, u isto vreme zadužujući se 6x više nego što je izmišljeni suficit. Prema zaključku MMF ni jedan završni račun ni jednoj javnog preduzeća u Republici Srpskoj nije urađen ni po jednom računovodstvenom standardu, koji bi mogao da prodje bilo koju eksternu reviziju. Svi završni računi su radjeni na nivou alhemije, pre nego bilo kakve računovodstvene procedure.\nGDJE SU NESTALE OVCE


De Jong, koji je nedavno produžio ugovor sa Milanom do 2018. godine, igrao je sa Ibrahimovićem u Ajaksu i priznaje da bi voleo da ponovo budu u istom klubu.\n"Meni se ne postavlja pitanje da li bih želeo da igram sa Ibrahimovićem. Nadam se da će da se varti, jer je on pravi šampion", rekao je De Jong za italijanske medije.\nDe Jong je naveo da Milan sada ima "sjajan tim" i da se nada da će se vratiti u evropska takmičenja.\n"U poređenju sa prošlom godinom doveli smo neke dobre igrače. Mislim da je još rano da pričamo o Skudetu, ali mi smo Milan", rekao je Holanđanin.\nMilan je prošlu sezonu završio na desetom mestu na tabeli Serije A, a taj rezultat je doveo do smene trenera Filipa Inzagija i imenovanja Siniše Mihajlovića za njegovog naslednika.